Nova migrantska kriza rizik za Balkan, reislamizacija Kosova i BiH - Kosovo Online\nNova migrantska kriza rizik za Balkan, reislamizacija Kosova i BiH\n29. Avgust 2021. • 11:24\nSlike očajnih Avganistanaca, koji rizikujući život pokušavaju da napuste zemlju, majki dok preko bodljikave žice prebacuju decu američkim vojnicima, nikoga ne ostavljaju ravnodušnim. Da li će saosećanje sa tim ljudima trajati i kada se pojave pred vratima onih, sada punih razumevanja, kao 2015. godine i da li Evropa može da izdrži još jedan migrantski talas?\nU analizi na portalu RTS postavlja se pitanje koliko će izbeglica iz Avganistana pokušati da dođe do Evrope uz napomenu da je to teško u ovom momentu reći.\nProcene su da ih je u Evropi već više od pola miliona, što ih čini jednom od najbrojnijih migracionih grupa. Samo u prihvatnim centrima u Srbiji ima 1.148 Avganistanaca – trećina ukupnog broja migranata.\nStrahinja Subotić iz CEP-a smatra da ne treba očekivati istovetan talas kao što smo imali 2015. godine kada se radilo o milionima jer zapravo Avganistanci najviše migriraju u države poput Pakistana i Irana, Tadžikistana.\n"To su njima najbliže države. Za EU će takođe biti presudna ne samo međusobna solidarnost država članica i naravno Zapadnog Balkana već će biti neophodno razraditi jedan dobar dogovor i sa Turskom", naveo je Subotić.\nJedan od scenarija je da će Evropska unija značajno finansijski stimulisati zemlje da prihvate migrante iz Avganistana. Troškovi po izbeglici su između 50.000 i 60.000 evra godišnje, što uključuje smeštaj, hranu, zdravstveno osiguranje, učenje jezika. Para ima, i to za Evropu nije pitanje ekonomske već političke cene.\n"Oni koji su im trebali oni su i dobili azil. Ja mislim da će uglavnom gledati da to budu više obrazovani ljudi koji budu došli i dobili taj regularan azil. Za one koji ne budu mogli da dobiju regularan boravak u tim zemljama mislim da će biti problem, jer nemaju gde da se vrate, tako da će ih zadržavati u zemljama kroz koje prolaze", rekao je Ismail Musabegović iz Beogradske bankarske akademije.\nEvropski graničari Fronteksa već osmatraju region sa posebnom pažnjom usmerenom na utabane tursko-grčke i tursko-bugarske rute.\n"Rizici po balkanski region od novog migrantskog talasa mogu biti ti da dođe do reislamizacije Balkana, prvenstveno na Kosovu i Metohiji i Bosni i Hercegovini gde smo i ranije imali radikalne elemente. Osim toga, može da dođe do unutarregionalnih sukoba zbog raspoređivanja migranata iz Avganistana", naveo je Vanja Glišin iz Instituta za političke studije.\nSrbija je među potpisnicama Izjave o poštovanju i podržavanju bezbednog i organizovanog odlaska stranih državljana i Avganistanaca koji žele da napuste tu zemlju. U regionu samo Bosna i Hercegovina nije potpisala tu izjavu, a Crna Gora se izjasnila da za sada neće prihvatiti izbeglice iz Avganistana.\nAvganistanske izbeglice imigranti Talibani\nDeo evakuisanih iz Avganistana biće smešten u bazu Bondstil\nEvakuisani iz Avganistana avionima stižu u američke vojne baze širom Evrope, a predviđeno je da jedan deo izbeglica bude smešten i bazi Bondstil na Kosovu, piše RTS.\nAlbanska vlada: Avganistancima omogućeno da ostanu godinu dana\nIbiši: Dolazak izbeglica iz Avganistana je i finansijski i bezbednosni teret za Kosovo


Iz kompleksa EI Niš biće uklonjeno 450 tona opasnog istorijskog otpada - SRDA\nIz kompleksa EI Niš biće uklonjeno 450 tona opasnog istorijskog otpada\nIz kompleksa nekadašnjeg privrednog giganta Elektronske industrije Niš (EI Niš) biće uklonjeno i zbrinuto 450 tona opasnog istorijskog otpada tokom novembra meseca, najavila je danas ministarka zaštite životne sredine Srbije Irena Vujović.\nMinistarka zaštite životne sredine Irena Vujović obišla je EI Metal, jednu od jedinica nekadašnjeg privrednog giganta Elektronske industrije Niš, gde je u toku čišćenje istorijskog otpada zaostalog iz proizvodnje.\n– Problem istorijskog otpada prisutan je u Srbiji gotovo 20 godina, jer je taj otpad nastao mahom 2000-tih godina u fabrikama koje su bile predmet privatizacije ili u stečaju. Ukoliko je bio ambalažiran, ta ambalaža je vremenom korodirala i propala. S obzirom da se radi o pretežno opasnom otpadu, koji utiče na zagađenje vode, vazduha i zemljišta, država je odlučna da taj otpad zbrine sa svih lokacija. Mi danas čistimo kompletne lokacije do nultog stanja, jer se u prethodnom periodu uklanjala po jedna vrsta otpada. Iz kompleksa EI Niš će biti uklonjeno i zbrinuto 450 tona opasnog istorijskog otpada tokom novembra meseca – rekla je Vujović, koja je ovo preduzeće obišla zajedno sa gradonačelnicom Niša Draganom Sotirovski.\n– Sufinanasiramo projekat pošumljavanja čija se realizacija očekuje u narednim danima, kao i projekat smanjenja zagađenja koje potiče od individualnih ložišta, koja su veliki zagađivači. U toku je konkurs za subvencije domaćinstvima za zamenu kotlarnica i molim, pre svega, građane Niša da iskoriste tu priliku. Podsticaje ćemo obezbediti i sledeće godine, kako bismo pomogli da što više domaćinstava pređe na ekološki prihvatljivije energente – rekla je Vujović.\nEI Niš Irena Vujović istorijski otpad Ministarstvo zaštite životne sredine opasan otpad


Košarkaški klub Mega Mozzart » MEGA U NEDELJU OD 12 PROTIV BORCA, JOVANOVIĆ: „NADAM SE PRAVOM PRISTUPU OD PRVOG DO POSLEDNJEG MINUTA“\nMEGA U NEDELJU OD 12 PROTIV BORCA, JOVANOVIĆ: „NADAM SE PRAVOM PRISTUPU OD PRVOG DO POSLEDNJEG MINUTA“\nU nedelju 23. januara od 12 časova Mega Mozzart će u okviru 17. kola ABA lige dočekati Borac u hali Mega Factory, gde će se utakmica odigrati u ograničenom kapacitetu, uz poštovanje svih zdravstvenih mera. Izabranici Vladimira Jovanovića će posle velike pobede na gostovanju Partizanu, pokušati protiv Čačana da zabeleže i treći trijumf u nizu i tako nastave borbu za mesto u plej-ofu.\nTrener Mege Vladimir Jovanović je pred utakmicu protiv Borca izjavio da se nada pravom pristupu od prvog do poslednjem minuta:\n– Utakmica sa Borcem nam dolazi jako brzo posle veoma zahtevne i iscrpljujuće utakmice protiv Partizana koja nas je iscrpela ne samo fizički, već i na mentalnom, odnosno motivacionom nivou. Imamo dva dana između tih utakmica i iskreno se nadam da će moji mladi igrači imati pravi pristup utakmici protiv Borca koji ima kvalitet i gaji napadački stil košarke, gde praktično svi igrači imaju šut za tri poena. Borac igra dosta brzo sa već pomenutim brojem šuteve za tri poena, što će biti naš osnovni zadatak, da zaustavimo njihov način igre. Bez obzira na okolnosti i posebno kratke pauze od prethodne utakmice, ja se nadam pravom pristupu od prvog do poslednjeg minuta jer to je više nego potrebno da bi se odigrala dobra utakmica protiv Borca,\nMega Mozzart trenutno ima po 7 pobeda i poraza u ABA ligi dok Borac ima skor 4-10. Mega i Borac su se do sada sastali 3 puta u regionalnom takmičenju uz skor 2-1 za Megu, a poslednji susret je bio u 4. kolu ABA lige ove sezone kada je Borac slavio u Čačku sa 80:68.\nKapiten Mege Luka Cerovina je pred duel sa Borcem istakao da se nada da će njegova ekipa energiju sa utakmice protiv Partizana preneti i na meč u nedelju:\n– Očekuje nas težak mec protiv ekipe Borca. Sigurno je da smo u odličnom raspolozenju posle velike pobede nad Partizanom, ali ne smemo nijednog trenutka da se opustimo. Nadam se da ćemo energiju sa te utakmice preneti i u nedelju i da ćemo uz potrebnu koncentraciju i angažovanost na obe strane terena, uspeti da dođemo do trijumfa koji bi nam puno značio u nastavku takmičenja,\nUtakmica Mega Mozzart – Borac igra se u nedelju 23. januara od 12 časova u Hali Mega Factory, uz ograničeno prisustvo publike i uz direktan prenos na TV Arena Sport.


Šta sve može da se 3d štampa? - 3D Štampa\nŠta sve može da se 3d štampa?\n3d štampa predstavlja način proizvodnje koji je počeo da se razvija 80-tih godina prošlog veka. U zadnjih nekoliko godina, njen razvoj postaje sve značajniji za sve industrije. Pisali smo već o tome šta je zapravo 3d štampa i na koji način od digitalnog modela stvaramo trodimenzionalan predmet. U ovom tekstu ćemo pokušati da vam približimo značaj 3d štampe i gde se ona do sada sve upotrebljavala.\nNajveća prednost aditivne proizvodnje je u tome što nudi mogućnost da se štampaju predmeti od najrazličitijeg materijala. Postoje štampači koji mogu da štampaju od materijala kao što su: šećer, plastika, metal, najlon, pa čak I ljudske ćelije. Zbog toga, 3d štampač može da se koristi u skoro svim industrijama.\nJedna od najznačajnijih upotreba 3d štampača upravo predstavlja upotrebu u medicini. Štampači se koriste za prevazilaženje problema u skoro svim granama medicine, bilo da je to novi aparat kao podrška za povređene delove tela ili da je to rešenje problema za decu sa disajnim putevima.\nPored ovih primera, 3d štampači I 3d skeneri su našli primenu I u rešavanju problema sa unutrašnjim organima, bioprintingu, protetici I stomatologiji. Očekuje se da će mogućnost koju pružaju 3d štampači I skeneri u znatnoj meri unaprediti medicinu I zdravstvenu zaštitu svakog čoveka.\nPostavlja se pitanje da li će ljudi jesti 3d štampanu hranu u budućnosti. Međutim, 3d štamana hrana ima svoje prednosti koje će se svakako iskoristiti. Prva stvar koja se primeti kod 3d štampane hrane je oblik, koji možete sami da birate. Pa tako, imamo 3d štampanu čokoladnu ružu ili pastu specijalnog oblika\nIdeja je da u takvu vrstu hrane možete da integrišete tačno onliko hranljivh materija koliko želite, odnosno koliko vam je potrebno. Zbog te prednosti, čak I bolnice razmatraju uvođenje 3d štampane hrane. Svaki pacijent bi dobio tačno onliko proteina ili vitamina koliko mu je potrebno.\nIz tog razloga, verujemo da će I 3d štampana hrana naći svoje mesto u kuhinjama širom sveta.\nDo sada se 3d štampa koristila u proizvodnji odeće, ali I detalja sa posebnom porukom. Međutim, ono što se do sada pokazalo kao najznačajnije, jeste upotreba 3d štampe u proizvodnji patika. Adidas je u svojoj novoj fabrici u Nemačkoj, uveo 3d štampače I robote, pomoću kojih će unaprediti svoju proizvodnju.\nPored toga, 3d štampa se koristi u proizvodnji nakita, ali I ženskih cipela. Neki analitičari predviđaju da će u budućnosti ljudi sami sebi štampati odeću, dok sa druge strane drugi veruju da će 3d štampači svoje mesto naći samo u delu proizvodnje koji se tiče izrade prototipova.\nVeliki deo predmeta koji su 3d štampani bili su upravo ukrasi za kuću ili pametni dodaci za svakodnevni život. Najčešče su rađeni od plastike, I osim specijalnog dizajna, mnogi od njih su zaista korisni za svakodnevni život.\nSigurni smo da će se 3d štampa I dalje koristiti u proizvodnji pokućstva jer korisnik dobija ne samo interesantan dizajn, već I predmete koji mogu da mu olakšaju svakodnevne aktivnosti, kao što je dodatak za lakše čišćenje ručnog miksera.\n3d štampa I 3d skeniranje su veoma važno mesto zauzeli u očuvanju kulturne baštine. Zahvaljujući novim tehnologijama, možemo da vidimo kako je nekada izgledala Pompeja, ili da pogledamo modele nezavršenih umetničkih dela.\nPored toga, 3d štampa je sve više počela da se upotrebljava u proizvodnji nameštaja. Postoje I veoma zanimljive ideje, kako napraviti I 3d štampane kuće. Bilo da su to samoodrživi ekosistemi ili prve kuće na Marsu. Za sada, 3d štampa u arhitekturi se najviše koristi za pravljenje modela, koji će arhitektama pomoći da što bolje projektuju, dok će kupci imati što bolji uvid kako će izgledati njihova buduća kuća ili neki drugi objekat.\n3d štampa drastično može da promeni proizvodnju, ali I dostupnost životnim potrebama. Svaki dan, u okviru ovog načina proizvodnje mi imamo nove materijale. Ostaje pitanje, kako će razvitak ove tehnologije uticati na život budućih generacija I na život kakav mi sada poznajemo?\n(Photo: 3ders.org, all3dp.com, 3dprint.com, additivefashion.com)


Ljekovito i aromatično bilje - veliki potencijal Srpske\n24/06/2021 | 14:40 ⇒ 14:44 | Autor: RTRS\nLjekovito i aromatično bilje je veliki potencijal Republike Srpske i razvojna šansa i to treba iskoristiti, rečeno je danas na stručnoj edukaciji održanoj u Driniću.\nPredavanje studenata medicine i šumarstva, DrinićFoto: RTRS\nOrganizator obuke je Šumarski fakultet Univerziteta u Banjaluci, koji je ujedno i koordinator projekta, a učesnik je Medicinski fakultet Univerziteta u Banjaluci, kao partner u obuci.\nDekan Šumarskog fakulteta Univerziteta u Banjaluci Marijana Kapović Solomun rekla je Srni da su saradnju inicirali Šumarski i Medicinski fakultet Univerziteta u Banjaluci.\nOna je dodala da je ovo prvi konkretan korak, odnosno edukacija inženjera šumarstva, studenata ova dva fakulteta koja je održana u Šumskom gazdinstvu "Oštrelj" Drinić.\n- Edukacija je okupila oko 50 učesnika iz šumskih gazdinstava iz zapadnog dijela Srpske, koji su zaduženi za oblast sakupljanja i tretmana ljekovitog i aromatičnog bilja - pojasnila je ona.\nPrema njenim riječima, radionica je koncipirana tako da su predavači bili sa Šumarskog i Medicinskog fakulteta gdje je posebno elaborisan problem sakupljanja i tretmana ljekovitog bilja, medicinski i fitoterapeutski učinak na zdravlje ljudi i mogućnost plasmana na tržište.\n- Ovo je samo jedna u nizu radionica koje će se održati u narednom periodu jer ono što nam predstoji je edukacija u ŠG `Romanija` Sokolac i `Maglić` Foča i to će biti samo početni iskorak u oblasti ostalih šumskih proizvoda, gdje je poseban akcenat stavljen na proizvodnju eteričnih ulja, u čemu će nam biti ključna pomoć Medicinskog fakuteta - navela je Solomunova.\nDekan Medicinskog fakulteta Univerziteta u Banjaluci Ranko Škrbić naglasio je da putem serije predavanja žele da skrenu pažnju javnosti na značaj šumskih proizvoda koji mogu biti važan izvozni potencijal.\nŠkrbić je naveo podatak Spoljnotrgovinske komore BiH da se iz BiH ukupno izveze oko 40 miliona KM šumskih proizvoda, bilo da je riječ o gljivama, aromatičnom bilju, šumskim plodovima i slično.\n- Nažalost, 16 miliona KM vrijednosti svih šumskih proizvoda se uvozi, pa je ukupan obim uvoza i izvoza blizu 60 miliona KM. Od toga 50 odsto otpada na gljive kao proizvod koji se najviše prikuplja, ubire i koji se kao takav prodaje - rekao je Škrbić Srni.\nOn kaže da na ljekovito bilje i eterična ulja otpada po 15 odsto, te dodaje da ako se to pretvori u brojke, onda se dolazi do računice da je 2017. godine blizu 10 miliona KM bila vrijednost izvoza samo eteričnih ulja.\n- To osciluje iz godine u godinu, zavisno od ponude i potražnje, ali poenta je da imamo ogromne resurse koji se mogu iskoristiti kako bi postigli višestruke ciljeve - privredni rast, razvoj, dodatno zapošljavanje i privatnog sektora, ali i značajan angažman šumskih gazdinstava koji mogu imati izlaznu strategiju, jer pored oblovine, šumski plodovi mogu biti i te kako velika vrijednost i gdje možemo tražiti značajan potencijal - naveo je Škrbić.\nOn je naglasio da eterična ulja i biljne vrste mogu da pomognu i u drugim sektorima kao što su kozmetologija, rehabilitacija.\n- Posebno mogu da pomognu u medicini jer su ovo biljne vrste za koje je već vijekovima poznato da imaju značajno dejstvo u različitim vrstama terapija od kardiovaskularnih, respiratornih oboljenja, kožnih oboljenja, tumora... - naveo je Škrbić.


Vlada FBiH preko kompanije Medimpeks nabavlja 500.000 ruskih vakcina - BIGportal.ba\nVlada FBiH preko kompanije Medimpeks nabavlja 500.000 ruskih vakcina\n17 Marta, 2021 17 Marta, 2021 094\nKompanija Medimpeks iz Sarajeva će nabaviti 500.000 Sputnjik vakcina za Federaciji BiH, odlučila je entitetska Vlada na večerašnjoj hitnoj sjednici.\nVlada FBiH naložila je Zavodu za javno zdravstvo da sa Medimpekom bez odlaganja potpiše ugovor, a ova firma ima rok od tri radna dana da dostavi 100.000 vakcina Sputnjik.\nUgovorom treba definisati da ponuđač garantuje dobro izvršenje posla, da je količina prvog kontigenta najmanje 100.000 vakcina, a rok za njegovu isporuku tri radna dana od dana potpisivanja akreditiva – navodi se u saopštenju iz Vlade FBiH.\nU saopštenju se ističe da će ugovorom biti definisano da će se plaćanje vršiti sukcesivno, po isporuci vakcina i dobijanja odobrenja Agencije za lijekove i medicinska sredstva BiH za upotrebu vakcine.\nUkupna količina vakcina koje se nabavljaju ugovorom je 500.000, piše u saopštenju.\nZaduženi su federalna ministarstva finansija i zdravstva da odmah preduzmu aktivnosti za preraspodjelu sredstava planiranih u ovogodišnjem budžetu FBiH na Zavod za javno zdravstvo za potrebe nabavke vakcina protiv virusa korona.\nVlada FBiH zadužila je Ad hok tim da nastavi sa radom i sa svim ostalim ponuđačima koji zahtijevaju dodatne rokove za dostavljanje ponuda ili eventualno novim ponuđačima, koji se naknadno pojave nastavi pregovore za nabavku dodatnih količina vakcina.\nSjednici u sjedištu Vlade FBiH u Sarajevu prisustvovali premijer Fadil Novalić, zamjenik premijera Vesko Drljača i ministar kulture i sporta Zora Dujmović, a ostali ministri su u radu sjednice učestvovali putem video-linka.\nFBiH obustavlja imunizaciju vakcinom Astra Zeneka\nĆućunov namještaj neće na prodaju, doniraće ga Banskom dvoru


Venger žrtvuje utakmicu sa Kelnom zbog Premijer Lige! - Sportske novosti\nNaslovna Sportske novosti Venger žrtvuje utakmicu sa Kelnom zbog Premijer Lige!\nVenger žrtvuje utakmicu sa Kelnom zbog Premijer Lige!\nTrenerski štab londonskog Arsenala na čelu sa iskusnim Arsenom Vengerom potvrdio je vest da na utakmici 1. kola grupne faze Lige Šampiona protiv Kelna na teren neće istrčati kompletna standardna postava, s’ obzirom da im za samo 4 dana u Premijer Ligi predstoji duel sa ekipom Čelsija.\nIz ”Tobdžija” poručuju da na toj utakmici zasigurno neće nastupiti čak 7 standardnih igrača, kao što su prvi golman Petr Čeh (5n/-9g), štoper Loran Košćelni (2n/0g/0a), defanzivni vezista Granit Džaka (5n/0g/3a), centralni vezista Aron Remzi (4n/1g/1), ofanzivni vezista Mesut Ozil (4n/0g/0a) i centralni napadači Aleksandre Lakazet (5n/2g/0a) i Deni Velbek (5n/3g/1a) inače prvi strelac ekipe, te se sada nameće pitanje da li će to ekipa Kelna moći i da iskoristi.\nArsenal i Keln sastaće se sutra uveče od 21 časa i 5 minuta na stadionu ”Emirejts” u Londonu.\nPrethodni tekstNovica Veličković produžio saradnju sa Partizanom!\nSledeći tekstSlovenac prešao u redove Efesa\nLepe vesti iz tabora Arsenala


Mihajlović: Danas popodne još jedan let za Pariz po državljane Srbije\n► Mihajlović: Danas popodne još jedan let za Pariz po državljane Srbije\nMinistarka građevinarstva, saobraćaja i infrastrukture Zorana Mihajlović izjavila je da je za danas popodne planiran još jedan let za Pariz koji treba da omogući povratak državljana Srbije, a planiran je i još jedan humanitarni let za Šangaj.\n"Za danas je planiran još jedan let za Pariz, kojim bi nešto pre 10 sati uveče trebalo da se u zemlju vrati još naših građana. Činimo sve što možemo da obezbedimo kako humanitarni kargo, koji je jako važan u ovim trenucima, tako i svim našim ljudima da se vrate", kazala je Mihajlović, saopštilo je Ministarstvo.\nOna je precizirala i da bi humanitarni avion iz Šangaja po planu trebalo da sleti u Beograd, u sredu, u 13.30 časova.\nMihajlović je naglasila da Vlada Srbije, uz pomoć predsednika Republike, intenzivno radi na vraćanju građana Srbije koji su zadržani na međunarodnim aerodromima u Evropi i svetu.\n"Pored naših građana, koje smo dovezli sa aerodroma u Havani i Moskvi, sinoć je na Aerodrom 'Nikola Tesla' sleteo i avion iz Dohe sa 140 putnika. U toku večeri sleteo je i avion iz Pariza sa 144 putnika i jednom bebom, dok je u toku noći doleteo avion iz Šangaja sa pomoći koju nam šalju naši kineski prijatelji", kazala je ona.


Herbertu Disu predstoji borba s moćnim Volkswagenovim sindikatima - Auto Republika\nPočetna Life Biznis Herbertu Disu predstoji borba s moćnim Volkswagenovim sindikatima\nVolkswagen grupa se sočava s cajtnotom u nameri da ispuni obećanje da će postati globalni sila koja će oblikovati budućnost prevoza.\nSa gotovo godinu dana „vladavine“, generalni direktor grupe, Herbert Dis, pojačao je ključne segmente kada je reč o preuređenju globalnog carstva od 12 automobilskih marki. Ono što on želi je da dobije na brzini i efikasnosti u borbi protiv starih i novih rivala. Dis pokušava da isforsira delimičnu prodaju akcija u Volkswagenovoj kamionskoj diviziji, uz implementaciju nekih drugih strukturnih promena.\nNova prilika u ubrzavanju ostvarivanja cilja stiže ove nedelje, kada je VW zakazao godišnji finansijski izveštaj. Bivši BMW-ov funkcioner će imati svoj prvi oficijelni sastanak na visokom nivou s analitičarima i investitorima, otkada je postavljen na čelo grupe, aprila prošle godine.\nVolkswagen je već predstavio preliminarne rezultate u februaru, koji su bili u skladu s očekivanjima i prognozama, jer je ostvaren porast zarade, uprkos preprekama.\nDis, poznat kao veoma tvrd taktičar s velikim apetitom za borbu, rizikuje da izgubi zamah ukoliko ne bude mogao da pod kontrolom drži rastuće tenzije u moćnom Volkswagenovom sindikatu.\nDok Disa podržava Volfgang Porše, čovek na čelu Porše i Pih porodica koje su većinski vlasnici, predstavnici radnika drže polovinu mesta u nadzornom odboru. Oni često glasaju da bi blokirali odluke, zajedno s Donjom Saksonijom, koja drži 20 odsto udela.\nZajedničkim snagama, oni mogu lako da blokiraju namere da se smanji broj (skupih) radnih mesta u Nemačkoj. Takođe, oduprli su se strukturnim promenama koje su podrazumevale prodaju imovine koja nije od ključnog značaja, poput Ducatija.\nS Volkswagenom i Audijem, kao najvećim profitnim centrom, koji nastavlja da kaska za konkurencijom po zaradi, dr Volfgang Porše je prošle nedelje prozvao Volkswagenovu „fosilizovanu strukturu“ i snagu sindikata koji „stoje na putu ka progresu“.\nŠef Volkswagenovog sindikata, Bernd Osterlo, nije bespotrebno trošio vreme u stavljanju fokusa na propuste menadžmenta, navodeći nespretno rešavanje problema izazvanih WLTP-om, što je kompaniju koštalo oko milijardu evra. Ponovo je na tapet došla i emisija dizel motora, koja je do sada Volkswagen koštala 28 milijardi evra.\n„Svi ovi propusti rukovodstva nemaju veze s radnom snagom“, izjavio je Osterlo. „Ovo je vlasnike do sada koštalo milijarde i na tome bi nadzorni odbor trebalo da se fokusira.“\nTačke na kojima će ove nedelje biti akcenat su:\nPripreme za donošenje konačne odluke o prodaji manjeg udela Traton kamiona, vrednog 30 milijardi evra. Ovaj plan se razmatra već više od dve godine.\nFinalizovati i potencijalno proširiti planiranu saradnju s Ford Motorom u segmentu lakih komercijalnih vozila, na oblasti kao što su tehnologija autonomne vožnje. S obzirom da Volkswagenova divizija „dostavnjaka“, bazirana u Hanoveru, ima tradicionalno snažno sindikalno uporište, eskalacija nezadovoljstva među radnicima bi mogla da zakomplikuje stvari.\nPoboljšanje efikasnosti u okviru marki Volkswagen i Audi. Dve najveće divizije u grupi kaskaju za direktnim rivalima po pitanju dobiti iz poslovanja.\nFormirati planove za povećanje proizvodnje električnih vozila na globalnom planu i proširiti poslovanje u oblasti softvera bez da se ugrozi profit.\nJedan od glavnih problema koje Dis ima sa sindikatom je da se reši spor u vezi sa izgradnjom fabrike u istočnoj Evropi, što je naravno cilj kompanije da redukuje troškove. Po svemu sudeći, najveće šanse, što se lokacije za novu fabriku tiče, ima Srbija. Ipak, konačna odluka će biti donesena na sledećem sastanku nadzornog odbora u maju, sudeći po dokumentaciji u čiji uvid je imao Blumberg.\nPredstavnici radne snage Volkswagena se opiru takvom potezu, ukazujući na odlaganje drugih projekata vezanih za proizvodnju i mučenja s očuvanjem nekoliko postojećih fabrika u Nemačkoj i drugim evropskim gradovima.\n„Volkswagen ima izuzetno sposobnog izvršnog čoveka na vrhu. Ukoliko on ne može da transformiše VW u agilniju kompaniju, orijentisaniju ka ostvarivanju profita, pitamo se ko bi to uopšte mogao“, rekao je Arnd Elinghorst iz Evercore ISI-ja. „Vlast u VW-u ostaje ključni uzrok isrpljujuće borbe za moć između rukovodstva, nadzornog odbora i radničkog saveta.“\ntagovi: audi berndt osterloh herbert diess porsche volkswagen vw vw sindikat wolfgang porsche\nprethodno Lamborghini već u pripremi ima četvrti model\nsledeće Majk Menli kaže da FCA napreduje ali je u isto vreme otvoren za partnertvo


Pogledajte kako su Nadrealisti prije 25 godina predvidjeli raspad EU - Kozarac.ba\nSudeći prema previranjima koje su u posljednje vrijeme dešavaju na političkoj sceni u Bosni i Hercegovini, regionu, ali i svijetu, popularni Nadrealisti čiji se skečevi i danas prepričavaju, mnoge situacije su predvidjeli.\nOsim dešavanja u bivšoj Jugoslaviji, Nadrealisti su predvijeli i događanja u Evropskoj uniji (EU). To dokazuje i njihov skeč o takozvanim međunarodnim “pregovorima između evropskih i američkih političara”, nastao kada je rat bjesnio u Hrvatskoj, a nazirao se u BiH.\nŠirom svijeta danas je odjeknula vijest o izlasku Velike Britanije iz EU, što mnogo ljudi smatraju najavom kraja ove Unije.\nPogledajte kako su to Nadrealisti prikazali prije preko 25 godina.\nNjemački mediji o Ibrakadabri / ‘Ibrahimović je mahalaš iz Sarajeva’\nKrupljanin putuje svijetom na motoru: Opasne ceste, oluje i povrede nisu ga zaustavile


Grupa mladih vaterpolista sa Novog Zelanda doneli su novitet na kamp “Number ONE“. Oni su svoje drugare kampere upoznali sa Hakom, tradicionalnim plesom sa Novog Zelanda, koji su svi odmah želeli da isprobaju i nauče.\nZadovoljni treninzima i celokupnim druženjem, mnogi učesnici prve grupe kampa izrazili su želju da ostanu još jednu nedelju sa drugom grupom koja dolazi u subotu 22. jula.\n“Number ONE“ je kamp vodenih sportova za decu uzrasta od sedam do 16 godina koji će se održati u periodu od 15. jula do 12. avgusta. u četiri smene u trajanju od nedelju dana. Kamp će biti organizovan uz podršku onih koji su broj jedan u ovim sportovima. Pored Dejana Savića, najboljeg svetskog trenera, gosti kampa će biti i osvajači zlatnih medalja, naši olimpijci: Filip Filipović, Sava Ranđelović, Duško Pijetlović, Gojko Pijetlović, Branislav Mitrović, Miloš Ćuk, Milan Aleksić i mnogi drugi.


Nakon izlaska, Tara nije imala gde da ode, a po sopstvenim priznanju, pokušala je da stupi u kontakt s porodicom Nenada Aleksića Ša, ali bezuspešno.\nTara ističe da joj je sada žao što je Ivana, supruga repera Nenada Aleksića Ša, povređena i da bi joj tražila oproštaj.\nSimova je otkrila kako planira da vrati 50.000 evra.\n- Ako ne vratim, to je 13 godina zatvora, a što bi Miljana Kulić rekla, ne bi mi bilo prvi put. Razočarali su me mnogi, Sandra Rešić i Jovana Tomić Matora zbog komentara koje smatram apsolutno nepotrebnim. Sada Nenadu pričaju da nisam zaljubljena u njega, već u nekog drugog, a to su sve počeli otkada sam izbačena i kada ne mogu da se branim - rekla je za "Alo!".


DOJČE VELE ŽESTOKO "OPLEO": Vojne vežbe sa Rusima i propagandni predizborni cirkus - A USTVARI SVE JE LAŽ | WebTribune\nHome SPEKTAR DOJČE VELE ŽESTOKO “OPLEO”: Vojne vežbe sa Rusima i propagandni predizborni cirkus – A USTVARI SVE JE LAŽ\nJoš jedna srpsko-ruska vojna vežba dobro je došla režimskim medijima, naročito tabloidima, da zagrme jače nego slavno rusko naoružanje, sistem S-400: “Mnogo smo jaki: Srpski oficiri obučeni za S-400”, “Ruski šamar Zapadu: Panika u NATO zbog S-400 u Srbiji!”, “Vojna vežba ‘Slovensko bratstvo’ digla uzbunu na Zapadu”…\nDakle, po ko zna koji put se u javnosti stvarao utisak o dominantnoj vojnoj saradnji sa Rusijom. Činjenice, međutim, govore drugačije: NATO zemlje daleko više vojno pomažu Srbiji, Vojska Srbije daleko češće učestvuje u partnerstvima i u vojnim vežbama sa NATO, a država Srbija ima veliki broj bilateralnih i multilateralnih sporazuma potpisanih sa NATO nego sa Rusijom. Zbog toga se – logično – postavlja pitanje šta je poenta takve “bezbednosne politike” Srbije?\nOvogodišnje istraživanje Instituta za evropske poslove pokazalo je da je, recimo, u 2018. godini Srbija ubedljivo najviše vojnih donacija primila od SAD, oko 2,375 miliona evra od ukupnih nešto više dva i po miliona evra. Rusija je među pet najmanjih donatora. Vojska Srbije je između 2012. i 2018. učestvovala u 11 međunarodnih vojnih vežbi sa NATO, kao i u 98 vojnih vežbi sa državama članicama, pokazalo je isto istraživanje. Uprkos ovim egzaktnim brojkama, čak 84 odsto ispitanika se protivi ulasku Srbije u NATO.\nNikola Lunić, izvršni direktor Saveta za strateške politike, za Dojče vele kaže da je jedina prava vojna donacija Ruske Federacije bila u vidu deset oklopnih borbenih vozila, čija je vrednost oko 150.000 dolara, dok je recimo samo donacija SAD u vidu 40 vozila „hamer” bila vredna 7,5 miliona dolara.\n„A kada pitate nekog običnog čoveka, svi su čuli za rusku donaciju a potpuno su neinformisani za ‘hamere’. Mi od Ruske Federacije dobijamo zastarela vozila koja izbacuju iz upotrebe i umesto da ih tope i sastavljaju, oni ih daju kao donaciju nekoj trećoj zemlji. Potrebna nam je edukacija stanovišta u bezbednosnom smislu, a posebno mladih”, kaže Lunić.\nGeneral avijacije u penziji Sreto Malinović za Dojče vele ocenjuje da srpski politički vrh proizvodi „šizofrenu” situaciju.\n„Daje se levi žmigavac a skreće se desno… To su predizborni politikantski potezi ili se ja bar iskreno nadam da je tako. Jer, pregovori sa EU a potom i članstvo podrazumevaju i jedinstven bezbednosni okvir. Oni navodno vode prozapadnu politiku, a s druge strane prave rusofilsko javno mnjenje. Jedno se govori, drugo se radi, treće se misli”, navodi Malinović.\nOn se pita ko je platio da se ruski sistem S-400 doveze u Srbiju na vojnu vežbu na kojoj je praktično služio kao maketa, jer svakako nije mogao biti upotrebljen. „To su sve stvari koje koštaju i koje država plaća, a deca nam se leče SMS-om”, upozorava Malinović. Sličnu stvar primećuje Nikola Lunić, koji navodi da nigde u Srbiji nema poligona za takve vežbe protivvazdušne odbrane, već Vojska Srbije po potrebi odlazi u Bugarsku da bi ispaljivala rakete.\n“A oni nam dovode S-400 u Srbiju! To je očigledno politička promocija i ulazak u predizbornu kampanju, kako bi vatrenim nacionalistima dali dodatno gorivo u svojim teorijama izabranog naroda i izabrane države”, kaže Lunić. Vlade Radulović, vojno-poltički komentator za DW kaže da, bez obzira što se u poslednje vreme oseća izvesna stagnacija u saradnji Srbije sa NATO, ostaje činjenica da je ta saradnja i dalje znatno intenzivnija nego li sa Ruskom Federacijom.\n“Ipak, uporno se kroz propagandu stvara percepcija da sarađujemo najviše sa Rusijom. Ključni momenat za stvaranje takvog utiska u javnosti bila je priča o poklonu aviona MiG 29, koje ćemo mi kasnije lepo platiti, zvanično 185 miliona, iako za sada još uvek ne znamo kakav će biti stepen modernizacije tih aviona”, navodi Radulović i dodaje da s druge strane stoji činjenica da je Srbija od NATO primila na desetine miliona dolara različitih vrsta donacija i pomoći.\nA kada političari u javnosti namerno stvaraju lažan utisak, onda je sigurno da to rade zarad sticanja jeftinih populističkih poena kod potencijalnih birača.\nNikola Lunić upozorava da na taj način nanose ogromnu štetu, i to ne samo Srbiji nego celom regionu. “Čak i Nikita Bondarev (sa ruskog Instituta za strateške studije) eksplicitno navodi, govoreći o ruskoj percepciji i ruskoj ‘mekoj moći’, da Rusija posmatra naše regionalne lidere u kontekstu ruskih interesa. Ali, Srbi nisu naučili da razdvajaju emocije od interesa. Pa tako Vulin određuje nacionalne vrednosti i nacionalne ciljeve. On je rekao da NATO predstavlja saradnju i interes, a ODKB emotivno opredeljenje. To su velike prepreke za normalizaciju odnosa u regionu i za sporazum sa Kosovom”, upozorava Lunić.\nTakvo igranje sa bezbednosnim pitanjima, međutim, može da bude i opasno. „Spram svoje pozicije, spram svoje uloge koja je u globalnim kretanjima toliko minimalna da nas niko ne primećuje, mi udaranjem u bubanj možemo da izazovemo nešto što bi nas vratilo još 50 godina unazad. A pričamo o tome da smo faktor stabilnosti u regionu. Kakav smo mi faktor stabilnosti kada smo izvoznici retorike nestabilnosti, koja konfrontira, koja nas svađa sa susedima”, upozorava Sreto Malinović.\nIako se ne samo ova aktuelna garnitura vladajućih političara upinje da naglasi da je Srbija vojno neutralna zemlja, Vlade Radulović podseća da vojna neutralnost nije definisana u Ustavu Srbije, već jedino u skupštinskoj deklaraciji iz 2007. godine. S druge strane, navodi naš sagovornik, Srbija vojno sarađuje i sa Rusijom, i sa Kinom, i sa Belorusijom, i sa NATO.\n“Problematičan je deo oko kupovine naoružanja iz Ruske Federacije. Otvoreno nam je rečeno da ćemo se naći pod udarom sankcija SAD ukoliko uđemo u ozbiljnije transakcije sa Rusijom”, upozorava Radulović i podseća da Srbija nije uvela sankcije Rusiji, iako je to bila politika EU, niti je stala uz EU u “slučaju Skripalj”. “Tako pokazujemo da je naš spoljnopolitički cilj vrlo upitan, jer ako ne sledite taj cilj vrlo je upitno da li će se on realizovati. Mi često ne ispunjavamo usklađivanje zajedničke bezbednosne i odbrambene politike sa EU”, navodi Radulović.\nNikola Lunić kaže da se nada da predsednik Srbije Aleksandar Vučić razume bezbednosnu situaciju u regionu, jer je svojevremeno rekao da bi integracija Srbije u NATO strukture rešila 90 odsto naših problema. „I to je jedina istina i verujem da on to razume. Iskreno se nadam da će u narednom periodu razumeti interes Srbije i regiona. Moramo sarađivati sa svim susedima, da se i sa Kosovom gledamo kao partneri. Sve je to u zajedničkom interesu regiona”, kaže Lunić i izražava nadu da će se bezbednosni kurs Srbije promeniti nakon predstojećih izbora.\nSvi naši sagovornici saglasni su sa konstatacijom da propagandni tabloidni rafali suštinski služe zato da bi se prikrila činjenica da vlast ignoriše bezbednosne potrebe običnog čoveka. „Po svim anketama koje se sprovode u Srbiji, građani kao osnovne bezbednosne pretnje percipiraju korupciju, loše političare i lošu vlast. Niko to ne uvažava, već upravo suprotno, nameću ljudima potrebu da se virtuelno naoružavamo i forsiraju tabloidnu trku u naoružanju u celom regionu”,navodi Niola Lunić. „Od jačanja vojnih kapaciteta se pravi cirkus i predstava da je NATO stavio prst na čelo jer mi do te mere jačamo. A ja se pitam ko će se pojaviti da građanima ove zemlje kaže da oni treba da stave prst na čelo”, zaključuje Sreto Malinović.


Erste banka AD Podgorica nagrađena priznanjem Izvrsnost u izazovima – Bankar.rs\nU Srbiji 131.345 korisnika stambenih kredita\nKako se pozajmica od 2.000 pretvorila u biznis vredan 90 miliona dolara\nHome/ANALIZE/Erste banka AD Podgorica nagrađena priznanjem Izvrsnost u izazovima\nErste Bank AD Podgorica prva je banka u Crnoj Gori nagrađena priznanjem Izvrsnost u izazovima. Reč je o nagradi koju konsultantska kuća SELECTIO iz Hrvatske dodeljuje od aprila ove godine kompanijama u regionu koje su pokazale prilagodljivost i kvalitetan odnosprema zaposlenima i u ovom periodu pandemije korona virusa.\n„U Erste banci je Krizni tim formiran već u februaru, a sve preventivne i zaštitne mere za zaposlenei klijente Banke bile spremne već i pre prvog zabeleženog slučaja korona virusa u Crnoj Gori. Banka je tako pravovremeno omogućila rad od kuće svim zaposlenima kojima priroda posla to dozvoljava,a svi zaposleni su na vreme snabdeveni i svim potrebnim zaštitnim sredstvima, alatima i edukativnim materijalima. Banci je u ovom izazovnom pandemijskom periodu fokus bio na sigurnostii zajedništvu zaposlenih“, navedeno je u obrazloženju konsultantske kuće SELECTIO.\nU obrazloženju se dodaje da u banci nije bilo otpuštanja povezanog s korona virusom, kao i da suzadržani svi postojeći materijalni i nematerijalni benefiti za zaposlene, dok su isplaćene i dodatne nagrade, posebno zaposlenima u prodajnoj mreži koji zbog prirode posla nisu imali opciju rada od kuće.\n„U ovoj izazovnoj godini dobili smo potvrdu da su solidarnost, posvećenost i razumevanje stubovi nosioci naše organizacione kulture. Ponosni smo na naše koleginice i kolege, koji rade direktno s klijentima u poslovnicama ili u službama podrške, iz službenih prostorija ili od kuće, a koji pružaju maksimalan doprinos kako bi naši klijenti imali nesmetanu i kontinuiranu uslugu. Pružanje sigurnog i podsticajnog radnog okruženja, kao i obezbeđivanje balansa između poslovnih i privatnih obveza zaposlenih, ostaće prioriteti upravljanja ljudskim potencijalom i u narednom periodu“, rekla je ovom prilikom Tatjana Keković, direktorica Službe ljudskih resursa u Erste banci.\nIz konsultantske kuće SELECTIO ocenjuju i da je Erste banka „pokazala da živi svoje vrednosti i uovom periodu, stavljanjem naglaska na timski duh i zajedničke ciljeve, ali i brojnim društvenokorisnim akcijama koje su provedene u saradnji s klijentima i partnerima.\n„Na primer, obezbeđene su donacije respiratora, donacija Crvenom krstu, te 3D štampariji kako bi se napravile ronilačke maske koje su prilagođene kako bi imale zaštitnu funkciju i bile donirane zdravstvenim radnicima“, zaključuje se u obrazloženju priznanja Izvrsnost u izazovima.\nErste banka este banka podgorica


emir-hadzihafizbegovic - Vesti - Svet Plus\nemir hadzihafizbegovic najnovije vesti\nSkandalozan grafit osvanuo je na jednom zidu u Splitu upućen Novaku Đokoviću koji je zgrozio celu bivšu Jugoslaviju. Emir Hadžihafizbegović stao je u odbranu Novaka Đokovića!\nEmir Hadžihafizbegović zadobio teške povrede! Hitno prevezen u bolnicu!\nGlumac Emir Hadžihafizbegović zadobio teške povrede tokom premijere predstave! Hitno je prevezen u bolnicu! Predstave će biti otkazane.


Odlazak Vujoševića-Anatomija jedne izdaje – Danas Conference Center\nHome Ekonomija sporta Odlazak Vujoševića-Anatomija jedne izdaje\nOdlazak Vujoševića-Anatomija jedne izdaje\nOdlazak Duška Vujoševića je ključni epilog Izborne skupštine kluba iz Humske, na kojoj je za novog predsednika postavljen Nikola Peković. Vujošević je u tri navrata vodio Partizan, i pod njegovim vođstvom, Partizan je postao dominantni tim ovog dela Evrope, od 2002. do 2014. godine je osvojio 13 uzastopnih titula prvaka države, od toga dve pod vođstvom Vlada Jovanovića. Partizan je dva puta igrao Fajnal for Evrolige pod palicom čoveka koji je 2010.godine proglašen za najboljeg trenera Evrolige. Partizan je u teškoj finansijskoj situaciji, kasni se sa platama igračima i zaposlenima u klubu, a crno-beli su odustali od učešća u Evrokupu ove sezone, pošto je ULEB koncept organizacije evropskih klupskih takmičenja ustrojen tako da se novac gubi čak i igranjem u Evroligi, dok o Evrokupu u smislu zarade ne vredi ni pričati. Danilović je na odlasku sa funkcije predsednika KK Partizan objavio da je dug Partizana pet miliona evra, tako da je dolazak Pekovića na čelo Partizana pre svega dočekan kao najava dolaska čoveka koji ima i ljubav prema klubu, ali i dovoljno novca da spreči potpuni kolaps najtrofejnijeg košarkaškog kluba Srbije.\nKo je prodao Bogdana Bogdanovića?\nOno što je do temelja uzdrmalo poverenje velikog broja navijača Partizana u novog predsednika KK Partizan, nije sama odluka da se smeni Duško Vujošević, već pre svega način na koji je to urađeno. Kao hladnim tušem, navijači Partizana su poliveni odmah nakon Skupštine KK Partizan, kada je postalo jasno ne samo da je doneta odluka da se Vujošević smeni, već da se u potpunoj tajnosti, iza leđa javnosti sklopila odluka da se Duško Vujoševića potpuno eliminiše iz Partizana, u bilo kakvom svojstvu. Tako je došlo do epiloga u kome za finansijsku krizu u KK Partizan jedini odgovara čovek kome uopšte nije ni bila nadležnost da obezbeđuje pare, dok je praktično ceo aparat prethodne uprave, koji je godinama praktično živeo od čarobne sposobnosti Duška Vujoševića da uvek iznova stvara nove igrače za prodaju, ostao netaknut, čak je pretvoren u glasačku mašinu za smenu Duška Vujoševića.\nSve je počelo kao koncepcijski razdor između Predraga Danilovića i Duška Vujoševića, koji je rezultirao javnim nastupima kojima je Vujošević mesecima ukazivao na nameru da se od Partizana napravi efemerni klub bez ozbiljnih takmičarskih ambicija, dok je sve više i više rasla potreba Predraga Danilovića da pošalje poruku da on sa Vujoševićevim istupima nema ništa. Tako je sve kulminiralo pravim malim hladnim ratom unutar KK Partizan, koji je počeo još tokom leta prošle godine, kada je nakon osvajanja trinaeste uzastopne titule, potpuno iza leđa Duška Vujoševića na Upravnom odboru KK Partizan, pod nikada razjašnjenim okolnostima, doneta odluka o prodaji Bogdana Bogdanovića, uz veoma skromno obeštećenje za najboljeg mladog igrača Evrolige. Ovaj transfer bio je ključna jabuka razdora tokom cele sezone, gde je postalo jasno da je klub u najmanju ruku mogao da prođe mnogo bolje u ovom transferu, a da je potpuno obustavljanje državnih sponzorstava samo dodatno pojačalo ionako veliki finansijski pritisak na klub. Sve je eksplodiralo tokom ovog leta, kada je nakon mučne i isrpljujuće sezone, doneta odluka da se druga i poslednja rata od transfera Bogdana Bogdanovića u Fenerbahče, podeli zaposlenima u administraciji kluba, i da ni Vujošević, ali ni bilo ko drugi od igrača Partizana, ne dobije ništa. Na kraju se ta odluka pokazala kao neka vrsta avansa kojom je iz redova zaposlenih u klubu, u Skupštini KK Partizan stvorena glasačka mašina koja je bila spremna da bez pogovora eliminiše Vujoševića, koji je javno protestvovao protiv te odluke Upravnog odbora KK Partizan.\nTako je samo trebalo naći nekoga ko će biti spreman da zada onaj poslednji, od Vujoševića toliko puta pominjani, matadorski udarac. Rešenje je nađeno u Nikoli Pekoviću, 29-godišnjem košarkašu Minesote, na koga u tom negativnom kontekstu do pre nedelju dana ne bi posumnjao praktično niko. Ipak, na opšte zaprepašćenje navijača Partizana, i na opšte oduševljenje navijača Crvene zvezde, Nikola Peković je nemilosrdno i hladnokrvno, ne samo smenio, već potpuno ponizio čoveka pod čijom palicom je postao veliki igrač Partizana, a potom i NBA zvezda. Odluku o smeni Vujoševiću je saopštio menadžer Miško Ražnatović, a ne sam Peković, čime je poniženje bilo potpuno. Na pojedinim portalima navijača Partizana, od uredništva je krenula prava medijska kampanja protiv Duška Vujoševića, kakvu je bilo jako teško videti i na navijačkim portalima navijača Crvene zvezde, uz serije hvalospeva prema Nikoli Pekoviću i njegovoj odluci da se oslobodi “čoveka koji je Partizan uništio” i “srebroljupca koji voli Partizan do poslednje pare”. Nakon poplave negativnih reakcija od strane navijača Partizana, gašeni su forumi sa raspravom o smeni Vujoševića, pošto je rasprava poprimila obrise otvorene svađe i pravog malog rata među navijačima Partizana.\nFikus u najavi\nA da smena Vujoševića nije puki incident, niti neka vrsta jednokratne osvete Predraga Danilovića, koja je servirana hladna preko Pekovića i Berića, pokazale su po mnogo čemu zbunjujuće izjave i planovi nove uprave KK Partizan. Tako postaje jasno da Nikola Peković uopšte ne planira da uloži dovoljno sopstvenog novca, kako bi dug KK Partizan bio saniran tako da klub nastavi sa normalnim takmičenjem na vrhunskom nivou. Nikola Peković najavljuje praktično sezonu bez takmičarskih ambicija, postavljanje apsolutnih trenerskih početnika Petra Božića i Dušana Kecmana, više spada u domen žrtvovanja, nego klasičnog postavljanja na trenersku poziciju sa ciljem da se nađe neki naslednik Duška Vujoševića. Misteriozni Upravni odbor KK Partian oformljen je po modelu po kome svaki član treba da donese 50 hiljada evra, što klubu koji ima dug od pet miliona evra ne znači ništa, a gotovo tragikomično zvuči najava Nikole Pekovića da će on dati “nešto više” od ostalih članova Uprave KK Partizan. Tako je umesto spasioca koji je spreman da rizikuje sopstveni novac kako bi spasao Partizan od propasti, Partizan dobio na svom čelu aktivnog košarkaša od 29 godina života, koji u svojoj karijeri nikada nije bio ni kapiten, a kamoli predsednik, koji je sasvim pogrešno shvatio da je na čelo Partizana došao zbog neke svoje poslovne vizije, a ne zbog opšteg očekivanja da će biti spreman da u kritičnom trenutku istorije kluba bude čovek koji će svojim novcem biti garant ekonomski nezavisnog i takmičarski jakog Partizana.\nTako KK Partizan kao epilog matadorskog udarca Nikole Pekovića ima uglavnom sve što je imao i pre nedelju dana: i suštinski nesmanjene dugove, upravu nespremnu da taj dug suštinski smanji, i tim bez takmičarskih ambicija koji će biti manje od topovske hrane za nikad jaču Crvenu zvezdu. Nova uprava sa sobom je donela i već viđeni kolaps sportskog sektora, koji je pod komandom Duška Vujoševića godinama od anonimnih i praktično besplatnih igrača pravio zlatne koke za prodaju, a umesto navijača koji kao jedan stoje iza kluba, danas je jasno da će novu upravu sačekati raspaljena, sumnjičava i veoma besna Partizanova publika, koja neće imati nimalo razumevanja za uveliko najavljena sportska poniženja i status fikusa koji je klubu očigledno namenjen. Tako je odlazak Duška Vujoševića i anatomija izdaje koja iza te smene stoji, samo još jedan bolni podsetnik na činjenicu da živimo u zemlji koja je kao neku vrstu narodne mudrosti, neku vrstu nacionalnog logotipa, iznedrila izreku “Dva loša ubiše Miloša”, i da takva sintagma nije nastala kao plod mašte, već vekovnog životnog iskustva Srbije kao države.\nprevious Goldman Saks dodatno oborio prognozirane cene nafte\nnext Đokovićevo osvajanje Amerike


Predsednica Antikorupcijskog tima za borbu protiv korupcije u zdravstvu Vesna Dimitrijević kaže za RTS da antikorupcijski tim godinu dana svakodnevno radi na terenu.\n"Vrši uvid u medicinsku i finansijsku dokumentaciju i sve vreme dok se vrši kontrola otkrivene su nepravilnosti u vođenju te dokumentacije", rekla je Vesna Dimitrijević i dodala da je u ranijem periodu bilo dosta pacijenata na listi čekanja.\nŠto se tiče finansijske dokumentacije bilo je, kaže, propusta u sprovođenju postupaka javnih nabavki, kupovine opreme.\n"Međutim, našim radom i proverama, mi preventivno delujemo da do toga više ne dođe", dodaje Dimitrijevićeva.\nAntikoprupcijski tim provere sprovodi na dva načina: Prvo je lociranje problema, a onda se vrši druga vrsta provere, gde se prikuplja relevantna dokumentacija kako bi se utvrdilo da li postoji osnova sumnje da je izvršeno krivično delo.\n"Poslednjih godinu dana smo podneli osam krivičnih prijava. Od toga pet krivičnih prijava posebnom odeljenju za suzbijanje korupcije Višeg javnog tužilaštva protiv sadašnjih i bivših direktora zdravstvenih ustanova, zbog zloupotrebe službenog položaja i nesavesnog rada u službi. Tri krivične prijave i četiri izveštaja Osnovnom javnom tužilaštvu", kaže predsednica Antikorupcijskog tima za borbu protiv korupcije u zdravstvu.\nSmatra da su građani prepoznali rad antikorupcijskog tima i dodaje da u poslednje vreme ima manje prijava, ali ističe da se sada prijave građana odnose na konkretne situacije.\n"To znači da nema prijava kao ranije – 'Znate, nisu me primili na vreme' i slično, već konkretno – lekar taj i taj mi je zakazao pregled, a tog dana nije došao na posao", navodi predsednica Antikorupcijskog tima.\nDimitirijevićeva ističe da se svaka prijava proverava i na taj način pokušava da se vrati poverenje i pacijentima i građanima, jer, ističe – lekari su lekari 365 dana i bore se za svačiji život.\nSmanjuje se prostor za korupciju kod lista čekanja\nŠto se tiče lista čekanja, predsednica Antikorupcijskog tima kaže da Antikorupcijski tim nije uočio koruptivne radnje, ali da je bilo prostora za propuste gde može da se posumnja da pacijent koji je na listi čekanja razmišlja da bi možda ranije došao na red kada bi častio nekoga.\nPodseća da, prema Zakonu o zdravstvenom osiguranju, postoji obaveštenje koje potpisuju i lekar i pacijent, čime se pacijent obaveštava o razlozima zašto je stavljen na listu čekanja, kao i kad će biti pozvan na hiruršku intervenciju.\n"Mnoge zdravstvene ustanove nisu ni znale da postoji taj dokument, ali su sve ustanove u najkraćem roku potpisale takozvane ugovore između pacijenta i lekara", kaže Dimitrijevićeva i dodaje da se na taj način smanjuje manipulativni tok i razmišljanje građana – zašto sam ja 105. na listi čekanja, a nisam možda 70. i slično.\nDimitrijevićeva dodaje da mediji imaju znatnu ulogu u promociji vrednih i požrtvovanih lekara i medicinskog osoblja, jer se zajedno bore za život pacijenta, i ističe da je mali broj lekara koji izvrši krivično delo.\nGrađani koji sumnjaju da je došlo do korupcije u zdravstvu mogu da prijave policiji na broj 192 ili Ministarstvu zdravlja na kabinet@zdravlje.gov.rs i antikorupcijskitim@zdravlje.gov.rs.\nKorupcija je izazov za Vladu\nAgencija za borbu protiv korupcije pokrenula je kampanju "LAP za jači integritet"


Foto: Ilustracija | Rusija prizemljuje sve "Sojuze", možda odloži isporuke na MSS\nTanjug 12.10.2018 11:24\nRojters prenosi da je sljedeća "Roskosmosova" obnavljanja zaliha na MSS planirana za kraj ovog mjeseca, ali da letjelica bez ljudske posade "Progres" koja treba da ponese hranu i druge stvari astronautima na MSS koristi isti raketni sistem kao i letjelica "Sojuz" koja je učestvovala u jučerašnjeg incidentu.\nNavodi se da je Krikaljev, čiju je izjavu prenijela ruska državna televizija, potvrdio da će svi letovi raketa "Sojuz" biti obustavljeni sve dok istraga ne utvrdi šta je uzrokovalo havariju.\nGeneralni direktor "Roskosmosa" Dmitrij Rogozin izjavio je ranije danas da će astronauti, koji su preživjeli havariju ruske svemirske rakete u vazduhu, letjeti ponovo i da za sada nema promjene planova da oni na proljeće naredne godine budu upućeni na MSS.\nNavodi se da je Rogozin to kazao dan nakon što su astronauti Aleksej Ovčinjin i Amerikanac Nik Hejg preživeli dramatično prinudno slijetanje u Kazahstanu nakon otkazivanja rada rakete "Sojuz" koja je trebalo da ih odnese na MSS.\nRogozin je danas na Tviteru postavio fotografiju na kojoj je prikazan kako sjedi pored dvojice astronauta i napisao da su oni stigli u Moskvu.


Novokneževački mališani od nedavno treniraju i atletiku – Centar za informisanje Novi Kneževac\nPočetnaSportNovokneževački mališani od nedavno treniraju i atletiku\nNovokneževački mališani od nedavno treniraju i atletiku\nredakcija 15. juna 2020. atletika\nNakon dužeg vremena i mnogo uloženog napora, ostvarena je zamisao i inicijativa o osnivanju atletske škole u Novom Kneževcu. Naime, predsednik Atletskog saveza Vojvodine Dušan Mandarić poptomogao je svojim iskustvom organizaciju i time doprineo da atletski sport oživi u našoj opštini.\nAtletska škola broji oko 40 mališana uzrasta od četiri godine pa naviše, koja obožavaju treninge i druženje, te po rečima trenera ovaj sport ima potencijal da zaživi u narednom periodu. Pitali smo i mališane kako im je na treninzima.\nTreninzi atletske škole održavaju se ponedeljkom sredom i petkom od 9 sati za mlađe grupe a od 10 sati za mališane uzrasta od 8 godina. Što se tiče takmičenja ove godine, deca će učestvovati na opštinskim i pokrajinskim takmičenjima jer na zvanična takmičenja kao što su državna prvenstva mogu učestvovati samo stariji pioniri uzrasta od 11 godina. Po rečima Svetlane Knežević ona se posvetila atletskoj školi iz ljubavi prema ovom sportu jer se i sama profesionalno bavila atletikom više od 10 godina te čvrsto veruje da će predanim radom uspeti da zainetresuje i privuče još dece.


Razgovori Rusija Turska o Siriji\nاTurski premijer Redžep Tajip Erdogan\nPredstojeći dijalog u Moskvi odvija se u jeku nesuglasica Turske i Rusije oko rešavanja sirijske krize.\nTurski premijer Redžep Tajip Erdogan razgovaraće danas u Moskvi o sudbini sirijskog predsednika Bašara al-Asada. Kako javlja dopisnik Glasa Amerike u Istanbulu, Dorijan Džouns, predstojeći dijalog se odvija u jeku nesuglasica Turske i Rusije oko rešavanja sirijske krize.\nSve dublja kriza u Siriji biće glavna tema jednodnevne posete turskog premijera Erdogana Moskvi. Erdogan se okrenuo protiv svog bivšeg sirijskog saveznika, zahtevajući smenjivanje Bašara Asada. Međutim, ruski predsednik Vladimir Putin nastavlja da štiti sirijsku vladu od poziva jednog broja članica Saveta bezbednosti UN-a da Siriji budu zavedene oštrije međunarodne sankcije.\nSinan Ulgan, saradnik istraživačkog centra EDAM, u Istanbulu, ovako opisuje glavne teme današnjeg rusko-turskih diplomatskih razgovora.\n“Erdoganov cilj je da pre svega razume rusku poziciju, kao i da proceni šta bi moglo da promeni stav Moskve prema Siriji, odnosno da li Turska može da utiče na odnos Rusije prema Damasku,” kaže Ulgan.\nDiplomatski kolumnista turskog lista Milijet, Semih Idiz, smatra da su male šanse za bilo kakav preokret. On dodaje da je poseta ipak važna.\n“Jedino što preostaje da se učini je podsticanje pozitivne energije u rusko-turskim odnosima, s obzirom da su pitanja Sirije i Bliskog Istoka postala problematična u bilateralnim odnosima sa Moskvom,” kaže Idiz.\nMoskva i Ankara su tradicionalni suparnici, ali u proteklih nekoliko godina, uzajmana trgovinska saradnja i pitanje energetike približili su dve zemlje. Portparol turskog ministarstva inostranih poslova Seldžuk Unal tvrdi da razmimoilaženja oko Sirije neće uticati na rusko-turske odnose.\n“Odnos bilo koje dve zemlje može da bude savršen, kao što mi imamo sa Rusijom, ali mogu da postoje I pitanja u kojima se ne slažete u svemu. To je tako. Ne verujem da bi to moglo da utiče niti da postoje šanse da utiče na odnose Turske i Rusije,” rekao je Unal.\nDiplomatski urednik Idiz smatra da je jedan od ključnih uslova daljeg približavanja dve zemlje, kao i za prevazilaženje aktuelnih napetosti, uzajamni afinitet dvojice lidera.\n“Dvojica lidera odaju utisak toplih uzajamnih veza i to će dalje trajati. Obojica su harizmatični, autoritarni lideri. Obojica imaju autoritarne tendencije I vole da udaraju pesnicom o sto. Mislim da je to stvar karaktera, jer se njih dvojica lidera uzajamno dobro razumeju,” ističe Idiz.\nMeđutim, dvojica lidera su svesni da različito gledaju na situaciju u području Južnog Kavkaza. Jedan je lojalan Azerbejdžanu, a drugi Jermeniji.\n“Turska i Rusija bi mogli da odigraju stablizirajuću ulogu u regionu, s obzirom da je Moskva snažno povezana sa Jermenijom, a Turska sa Azerbejdžanom. Turska i Rusija su u poziciji da ohlade situaciju ukoliko stvari budu počele da izmiču kontroli. Mislim da Ankara I Moskva energično nastoje da do toga ne dođe.”\nU međuvremenu, Rusija je proteklih dana jasno predočila da ne podržava zavođenje sankcija protiv Asada, ističući da ne prihvata da pregovori budu uslovljeni odlaskom sirijskog predsednika. Malo je verovatno da će Erdoganova poseta Moskvi uticati na ublažavanje podrške koju Moskva pruža sirijskoj vladi. Međutim, očigledno je i to da dvojica lidera neće dozvoliti da pitanje Sirije potkopa sve veće približavanje njihove dve zemlje.


MA, VERUJEMO! JORGOVANAKA: Srbija je lepša, bogatija i stabilnija zbog Vučića\nIspunili smo svoju zakonsku obavezu i sačuvali smo cenovnu i fiskalnu stabilnost, rekla je guverner Narodne banke Srbije (NBS) Jorgovanka Tabaković pred skupštinskim Odborom za finansije, republički budžet i kontrolu trošenja javnih sredstava, ali je opozicija prigovorila da statistika ne odražava realnost i da građani žive sve lošije.\nPredstavljajući izveštaj o radu NBS Tabaković je rekla da rezultati potvrđuju ispravnost monetarne politike vođene u prethodnih pet godina i podsetila da je inflacija u 2012. bila 12,9 odsto, a da je za samo godinu dana spuštena na 2,2 procenta.\nRešeni smo da Srbiju zadržimo u grupi zemalja sa niskom, stabilnom i predvidivom inflacijom, rekla je Tabaković, navodeći i uspešnu koordinaciju monetarne i fiskalne politike.\nOna je istakla da su politička stabilnost i posvećenost Vlade Srbije i NBS reformama i poboljšanju domaćeg makroekonomskog okruženja osigurale “ne samo nesmetano, već izuzetno uspešno” sprovođenje aranžmana sa Međunarodnim monetarnim fondom (MMF) i saradnju sa drugim međunarodnim institucijama.\nPostizanjem i očuvanjem cenovne i finansijske stabilnosti, NBS je na najbolji način doprinosila održivom ubrzanju rasta bruto domaćeg proizvoda (BDP), koji je u prošloj godini dostigao 2,8 procenata, istekla je Tabaković.\nPoslanik Srpske radikalne stanke Miroslav Mirčić je rekao da danas sa 100 evra u prodavnici može da se kupi za trećinu manje nego pre godinu dana i da je realnost to, a ne saopštena statistika.\n“Politika NBS i Vlade mora da bude u funkciji poboljšanja života građa, a BDP koji pominjete nije poboljšao stanje u zdravstvu, obrazovanju, penzijama”, rekao je Mirčić.\nPoslanik Demokratske stanke Goran Ćirić je kazao da bi trebalo da se govori u apsolutnim iznosima koji daju mnogo realnije podatke.\nPrema njegovim rečima, za desetak godina javni dug je porastao za više od 15 milijardi evra, dok je prošlogodišnji BDP u odnosu na 2008. povećan za samo 400 miliona evra.\nPoslanik Srpske napredne stanke Veroljub Arsić je odgovorio da su takve kritike inspirisane politikom.\n“Neki iz opozicije kažu da smo sluga MMF, ali ta organizija samo daje ocenu uspešnosti sprovedenih mera”, rekao je Arsić, navodeći da ne ide sa evrima u prodavnicu i da je vreme kad se kupovalo sa markama i šilinzima ostalo u prošlosti.\nPosle nešto više od dva sata raspave Odbor je većinom glasova usvojio izveštaje o rezultatima, planovima i programima rada NBS.


liverpul titula dzon barns izjava poklonjena\nDžon Barns je osvojio poslednju titulu šampiona Engleske sa Liverpulom 1990 godine (prethodnu i 1988.), odigrao je preko 300 mečeva, postigao više od 80 golova, bio kapiten i deset godina nosio crveni dres.\nIpak, čak ni on ovakva legenda ne smatra da titulu Liverpulu treba dodeliti za zelenim stolom. I razloga za takvo mišljenje ima više:\n- Smešno je i pogrešno da ljudi razmišljaju o konačnom učinku prema sadašnjem stanju na tabeli. Mnogo ljudi govori kako Liverpulu treba pokloniti titulu jer ima 25 bodova prednosti. Ali, za integritet fudbala je važno da se sezona završi na terenu - naglasio je Barns.\nJohn Barnes, Digger [Goals & Skills]\nKorona virus jeste paralisao fudbal trenutno, ali ne i do kraja sezone. Postoji nekoliko rešenja, a on se zalaže za sledeći scenario.\n- U tom slučaju bi imali sve druge klubove, jednima ne bi odgovaralo, a drugima bi odgovaralo takvo stanje. To ne sme da se dogodi, posebno zbog klubova koji se bore za opstanak, ali i onih iz nižih liga. Zato ne bi imalo smisla dodeliti Liverpulu titulu. Ne vidim zašto se sezona ne može završiti, pa bilo to za tri, šest, 19 meseci ili godinu dana. Preostale utakmice moraju da se odigraju, vjerojatno u avgustu, uz dva meseca za pripremu za novu sezonu i sve rešeno - zaključio je Barns.\nZanimljivo da se sa ovim slažu i navijači Liverpula koji žele da njihov tim titulu osvoji na terenu.


Drager beograd | Portal Srbija\nzastitna odeća i obuća\nmedicinska oprema, medicinski aparati beograd\nBeograd 11144, Danijelova 12-16\nVeć više od sto godina Dräger–Medical Technology, podružnica u vlasništvu Drägerwerk AG, je vodeća u svetu u obezbeđivanju inovativnih sistema aparata u oblasti anestezije i intenzivne/akutne nege.\nNastavljajući sa tom tradicijom i danas, Dräger medical pruža vrhunska rešenja za negu pacijenata.\nU centru asortimana ove kompanije nalaze se kompletne radne stanice za\n- hitnu pomoć\n- intenzivnu negu i\n- neonatalnu medicinu\nFleksibilna rešenja za praćenje pacijenata su integralni deo radnih stanica, obezbeđujući pružanje optimalne terapije u svim oblastima. Pored toga, kompanija nudi aparate za terapiju u kućnoj nezi, kao i „ključ u ruke“-rešenja za snabdevanje bolnica kiseonikom i drugim medicinskim gasovima.\nU cilju pružanja maksimalnog kvaliteta svojim klijentima, Dräger nudi usluge konsultacija i održavanja nakon prodaje u ključnim oblastima - od planiranja, finansiranja i logistike, do tehničkog servisa i rukovanja tehničkom opremom.\nNaša kompanija prisutna je na svim glavnim tržištima širom sveta, sa solidnom mrežom prodajnih i servisnih centara u preko 100 zemalja, i proizvodnim postrojenjima u Nemačkoj, Holandiji, Velikoj Britaniji, SAD-u, Indiji i Kini. Širom sveta filijala Dräger Medical Technology upošljava više od 5.400 ljudi i 2003. dostigla je prodaju od 917,7 miliona EUR.\nDräger nudi kompletne anesteziološke radne stanice, koje kombinuju vrhunske anesteziološke proizvode sa obradom i praćenjem podataka.\nZajedno sa plafonskim servisnim jedinicama, hirurškim osvetljenjem i opremom za različita odeljenja u bolnici, nudimo i fleksibilne sisteme rešenja za operacione sale koji odgovaraju Vašim posebnim potrebama.\nOR-Light Sola koristi se za optimalno osvetljavanje operacionog prostora.\nRazličite kombinacije sa različitim promenljivim nivoima osvetljenja omogućavaju podešavanje karakteristika svetla u različitim procedurama – počev od oftalmologije pa sve do operacija na srcu i grudnom košu.\nIzuzetno dobar kvalitet svetla u kombinaciji sa dokazanim ergonomskim konceptom, podržava korisnika čak i u komplikovanim hirurškim slučajevima.


Grubješić (EPuS): EU mora da nađe modalitet da na samitu EU-Zapadni Balkan budu svi - Dijalog.net\nNaslovna Politika Grubješić (EPuS): EU mora da nađe modalitet da na samitu EU-Zapadni Balkan budu svi\nGrubješić (EPuS): EU mora da nađe modalitet da na samitu EU-Zapadni Balkan budu svi\nPostavljeno 5. April 2018.\nBeograd, 5. april 2018. – Srbija treba da učestvuje na samitu EU-Zapadni Balkan u Sofiji 17. maja i da bude predstavljena na najvišem nivou a EU mora da nađe modalitet da i države koje se protive učešću Kosova na skupu budu zadovoljne, izjavila je generalna sekretarka Evropskog pokreta u Srbiji (EPuS) Suzana Grubješić.\nOna je kazala da ne zna odakle su se i kako stvorile nedoumice i zašto se uopšte postavlja pitanje da li Srbija treba da učestvuje na samitu u Sofiji koji je, kako je podsetila, prvi veliki samit posvećen Zapadnom Balkanu još od samita u Solunu pre 15 godina.\n"Dakle nema nikakve dileme da Srbija treba da učestvuje i da treba da učini sve da se otkoči naš put, brži put prema EU", rekla je za Betu i Euraktiv Srbija generalna sekretarka Evropskog pokreta.\nSuzana Grubješić je kazala i da su podignuta velika očekivanja od samita i da taj skup treba da pruži kredibilnu perspektivu zemljama regiona "pre svega, a u skladu sa strategijom proširenja, Srbiji i Crnoj Gori, jer je jedino za Srbiju i Crnu Goru navedena potencijalna godina prijema a to je 2025".\n"Mislim da EU mora da nađe modalitet da i te države budu zadovoljne, pre svega mislim na Španiju, Rumuniju i Kipar kako se govori, i da svi učesnici dobiju jasne poruke i jasnu perspektivu", rekla je generalna sekretarka EPuS.\nOna očekuje da se sa samita u Sofiji upute dobre poruke regionu i da se nakon toga zna "možda malo više o tome kada ćemo zaista postati članica EU".\n"Uostalom, sličnih susreta lidera sa Balkana je bilo na mnogim drugim mestima – Berlinski proces, Brdo Kranj, i zna se kako se Kosovo predstavlja na takvim skupovima, zna se da nema elemente državnosti i zaista ne vidim razlog da sada neka od članica EU blokora čitav ovaj proces proširenja zarad sopstvenih interesa", kazala je Grubješić, preneo je Euractiv.\nPredhodno Belgrade Youth Fair 2018:Najveći sajam za mlade u regionu\nSledeće Agencija podnela Narodnoj skupštini Izveštaj o radu za 2017. godinu\nTop Tags Evropska unija Srbija i Evropska unija vladavina prava OCD mladi Politika Evropska komisija konkurs Društvo Vlada Republike Srbije Civilno društvo lokalna samouprava evropske integracije mediji Pravosuđe


Predsednica Vlade Ana Brnabić posetila vakcinalni punkt u MZ Junkovac - Galaxy Media\nPredsednica Vlade Republike Srbije, Ana Brnabić, posetila je danas punkt za vakcinaciju u MZ Junkovac u pratnji zamenika gradonačelnika, Gorana Vesića. Poseti su prisustvovali i državni sekretar u Ministarstvu zdravlja dr Aleksandar Stefovski, gradska sekretarka za socijalnu zaštitu Nataša Stanisavljević, predstavnici lazarevačkog Doma zdravlja, kao i opštinsko rukovodstvo na čelu sa predsednikom, Bojanom Stevićem. Vakcinalni punk u Junkovcu, jedan od 50 mobilnih punktova, koji je Grad u saradnji sa opštinama otvorio u ruralnim delovima Beograda.\n“U Srbiji u ovom trenutku imamo nešto više od million i dvestotine vakcinisanih prvom vakcinom i oko 740 hiljada revakcinisanih, što čini 21 odsto punoletnog stanovništva koje se vakcinisalo”, rekla je premijerka i dodala da se nove zalihe Fajzerove vakcine očekuju već sutra, Sputnjik V u toku nedelje, a kineske vakcine u aprilu. Kako je najavljeno, uskoro kreće i proizvodnja Sputnjik V i kineske Sinofarm vakcine u Srbiji, a Lazarevac je jedna od pet potencijalnih lokacija koje se trenutno razmatraju za izgradnju fabrike.\n“Razmotrićemo sve lokacije koje su na raspolaganju, najvažnije u ovom trenutku je da imamo potpuno čiste imovinsko pravne odnose da bismo što pre krenuli u izgradnju farbrike. Lazarevac je jedna od lokacija, a koja će biti finalna, videćemo”, rekla je Brnabićeva.\nPremijerka je izjavila da je zadovoljna kako teče process vakcinacije, ali i da on mora da se ubrza. Izrazila je zahvalnost Gradu Beogradu, ali pre svega svim gradskim opštinama i ljudima koji su došli da se vakcinišu, naglasivši da je “čin vakcinacije najveći stepen individualne odgovornosti koji možemo da vidimo u današnjim vremenima i ne postoji nijedan drugi način na koji možemo da pobedimo koronavirus, osim vakcinacijom”.\nPredsednica Vlade, Ana Brnabić, rekla je da je danas očekuje sastanak sa medicinskim delom Kriznog štaba u vezi sa pooštravanjem mera protiv koronavirusa i navela da razume zdravstvene radnike, ali da se mora razmišljati ne samo o ekonoskom, već i mentalnom aspektu i uticaju restrikcija na ljude, kao i dodatnom kršenju tih oštrijih mera.\nZamenik gradonačelnika, Goran Vesić , nakon obilaska punkta za vakcinaciju u Junkovcu, rekao je da će do ponedeljka preko 400 hiljada građana Beograda biti vakcinisano, što zaključno sa jučerašnjim danom čini 27 odsto punoletnog stanovništva Srbije, dok je 15,6 odsto revakcinisanih, a u kategoriji preko 65 godina, vaksinisano je oko 56 odsto građana, istakao je Vesić i još jednom pozvao građane da se prijave za vakcinaciju.\nPunkt za vakcinaciju u MZ Junkovac\nNakon obilaska medijima se obratio i predsednik GO Lazarevac, Bojan Stević, zahvalivši se premijerki i Vladi Srbije, kao i Gradu Beogradu, na obezbeđenoj dovoljnoj količini vakcina i pozvao sve građane opštine Lazarevac, ali i cele Srbije da se vakcinišu, jer je to jedini način da zaštitimo kako sebe, tako i druge i pobedimo epidemiju, rekao je Stević.\nNove mere Vlade za vikend – zatvara se sve osim ovih objekata


Saopštenje: Susret Bulc –Brajović: Ostvaren značajan napredak u oblasti saobraćaja\nDatum objave: 05.09.2016 13:28 | Autor: Ministarstvo saobraćaja i pomorstva\nSusret: Brajović - Bulc\nVideo: ministar Ivan Brajović nakon susreta sa komesarkom Evropske unije za saobraćaj Violetom Bulc\nVideo: komesarka Evropske unije za saobraćaj Violeta Bulc nakon susreta sa ministrom Ivanom Brajovićem\nKadrovi: obilazak graničnog prelaza Božaj\nMinistar saobraćaja i pomorstva Ivan Brajović sastao se danas u Podgorici sa Evropskom Komesarkom za transport Violetom Bulc.\nSagovornici su se tokom susreta osvrnuli na rezultate napora resornog ministarstva i dosadašnji napredak u sprovođenju agende povezivanja između Evropske unije i zapadnobalkanske šestorke.\nGlavna tema razgovora odnosila se na mjere koje prate infrastrukturni razvoj, poput integrisanog upravljanja granicom, održavanja i bezbjednosti puteva.\nTokom jednodnevne posjete komesarka je sa ministrom Brajovićem posjetila i granični prijelaz Božaj-Hani Hotit između Crne Gore i Albanije, gdje ih je dočekala albanska delegacija predvođena albanskim ministrom saobraćaja Edmondom Hadžinastom.\nJedan od razloga za obilazak ovog graničnog prelaza je strateški projekat prekogranične saradnje u okviru kojeg će se u drugoj polovini ove godine omogućiti rekonstrukcija ovog prelaza, za koju je Evropska unija obezbijedila značajnu podršku.\nMinistar Brajović je izrazio zadovoljstvo da po prvi put bude domaćin Evropskog Komesara, a takođe i pozitvnim komentarima i pohvalama za napredak koji smo ostvarili u ovoj oblasti, konkretno otvaranjem dva poglavlja iz resora saobraćaja poglavlje 14 - saobraćajna politika i poglavlje 21 - transevropske transportne mreže.\nResorni ministar je upoznao goste sa krupnim razvojnim projektima koje su već počeli da se realizuju, ali i o strateški važnim projektima koji su u fazi planiranja i izrade dokumentacije i ovu priliku iskoristio da se zahvali na značajnoj podršci koju Crna Gora dobija od evropskih institucija.\nBilo je riječi i o oblastima u kojima su obije strane uočile određene slabosti, pa je u tom smislu dio razgovora bio posvećen i pitanjima iz pomorskog saobraćaja. Konstatovano je da je u prethodne dvije godine uložen značajan napredak uz intezivnu komunikaciju i saradnju sa institucijama na nivou EU, pa se efekti tog rada mogu očekivati u narednom periodu.\nKomesarka Bulc je pozdravila razvojne planove Crne Gore kada je u pitanju saobraćajna infrastruktura, stavljajući akcenat na ravnomjernom razvoju svih vidova saobraćaja, korišćenju novih tehnologija i obnovljivih izvora energije. Bulc je istakla da je kvalitet saobraćaja to jest kvalitetna prekogranična saradnja jedan od faktora stabilnosti, kao i da će EU i dalje podržavati sve projekte koje su regionalnog karaktera.\nKako je poboljšanje bezbjednosti saobraćaja na putevima jedan od ciljeva EU, komesarka je pozvala Crnu Goru da nastavi sa reformama i razvojnom politikom na tom plan.\nZakljucujuci da Crna Gora zaista ima čime da se pohvali kada su u pitanju rezultati rada, poželjela je da Crna Gora nastavi da bude faktor stabilnosti u regionu.


Ruski ministar: Moskvi je objavljen pravni rat - 03.12.2020, Sputnik Srbija\nMinistar pravde Rusije Konstantin Čujčenko smatra da je Rusiji objavljen pravni rat. 03.12.2020, Sputnik Srbija\nrusija, svet, vesti, ministarstvo pravde\n10:53 03.12.2020 (Osveženo: 01:04 26.08.2021)\n© Sputnik / Mihail Voskresenskiй / Uđi u foto-galerijuZgrada Ministarstva pravde Rusije u Moskvi\n„Situacija nije nimalo laka, teška je. Zaista, Rusiji je objavljen pravni rat, i zemlja treba da se adekvatno brani, a nekad i da ide u ofanzivu“, rekao je ministar u intervjuu za rusku televiziju „Rusija 24“, komentarišući zaštitu prava Rusije u inostranstvu.\nPrema njegovim rečima, najkrupniji slučaj koji se vodi protiv Rusije na sudovima u inostranstvu je slučaj o bivšim akcionarima JUKOS-a koji traže od Rusije više od 50 milijardi dolara. Rusija je uložila žalbu na odluku Apelacionog suda u Hagu, koja će biti razmotrena sledeće godine, rekao je ministar.\nPrema rečima Čujčenka, ruska strana smatra da arbitraža nije imala pravo da razmatra slučaj protiv Rusije, jer ugovor o energetskoj povelji nije bio ratifikovan.\n„Samo se ruski parlament mogao složiti i doneti odluku o ratifikovanju i da u slučaju kršenja obaveza od strane Rusije to treba da razmatra arbitraža. Smatramo da je ovo, u nekom smislu, poraz institucije parlamentarizma. I odluka arbitraže o potraživanju kolosalne sume novca od Rusije nije ništa drugo do poraz teorije podele vlasti“, rekao je Čujčenko.\nPodsetimo, Apelacioni sud u Hagu obavezao je Rusiju da isplati 50 milijardi dolara bivšim akcionarima JUKOS-a. Međunarodna arbitraža je 2014. godine naložila Rusiji da isplati više od 50 miliona dolara kompanijama „Jukos univerzal“, „Hali enterprajsis“ i „Veteran petroleum“ koje su povezane sa bivšim akcionarima JUKOS-a. Sudije smatraju da je Rusija u vezi JUKOS-a kršila ugovor o energetskoj povelji koji je potpisala, ali nije ratifikovala. Ruska strana je apelovala na činjenicu da određene odredbe dokumenta nisu mogle biti važeće bez okončanja postupka ratifikacije.


Rusija se povlači iz Parlamentarne konferencije Baltičkog mora - 16.05.2022, Sputnik Srbija\nPredsednik Državne dume Vjačeslav Volodin rekao je da je Savet Dume odlučio da povuče Rusku Federaciju iz Parlamentarne konferencije Baltičkog mora. 16.05.2022, Sputnik Srbija\nOn je, takođe, ukazao na to da odgovornost za prekid parlamentarnih veza snose oni koji „podrivaju osnovne principe konferencije i koriste ih za napad na Rusiju“.To lišava svakog smisla za dalju interakciju u okviru BSPC“, zaključio je Volodin.\nvjačeslav volodin, rusija, baltičko more\nPredsednik Državne dume Vjačeslav Volodin rekao je da je Savet Dume odlučio da povuče Rusku Federaciju iz Parlamentarne konferencije Baltičkog mora.\n„Danas je na Savetu Dume doneta odluka o povlačenju Ruske Federacije sa Parlamentarne konferencije Baltičkog mora (BSPC). Stalni članovi BSPC su parlamenti Nemačke, Danske, Islanda, Letonije, Litvanije, Norveške, Poljska, Finska, Švedska i Estonija. Sa parlamentarcima većine ovih zemalja danas nema dijaloga ni u formatu ove organizacije, ni kroz međuparlamentarne kanale“, naveo je Volodin.\nOn je, takođe, ukazao na to da odgovornost za prekid parlamentarnih veza snose oni koji „podrivaju osnovne principe konferencije i koriste ih za napad na Rusiju“.\n"Delatnost BSPC-a je uvek bila izgrađena na ravnopravnoj osnovi, a odluke su se donosile konsenzusom. Međutim, Parlamentarna konferencija Baltičkog mora prekinula je stvarnu saradnju, a zemlje učesnice su zaboravile na interese sopstvenih građana", dodao je Volodin, napominjući da je „nekada koristan format multilateralnog dijaloga pretvoren u instrument antiruske politike“.\nTo lišava svakog smisla za dalju interakciju u okviru BSPC“, zaključio je Volodin.


Srđan Blagojević novi trener „zeleno-belih“ | M novine Sremski informativni portal\nM novine Sremski informativni portal > Sport > Srđan Blagojević novi trener „zeleno-belih“\nTri uzastopna poraza i ne baš sjajna pozicija na tabeli Prve lige Srbije, bili su razlozi da se uprava FK „Inđija“ zahvali na saradnji dosadašnjem treneru Spasoju Jelačiću i da „na kormilo“ postavi novog stratega. Odluka je doneta da to bude Srđan Blagojević, mladi stručnjak, koji je pre samo godinu dana imao priliku da sa klupe vodi „zeleno-bele“. Blagojević je sportskoj javnosti predstavljen na konferenciji za medije u utorak, 24. oktobra, dan pred Kup utakmicu sa ivanjičkim „Javorom“.\n– Veliko je zadovoljstvo što sam ponovo u Inđiji i što mogu da sarađujem sa ljudima koji vode ovaj klub. Situacija koju sam zatekao u FK „Inđija“ nije sjajna ali nije ni alarmanta. Sve ovo je sada sasvim nova priča, novi scenario a na meni je da se što pre adaptiram i odgovorim na izazove koji su ispred nas – istakao je novi šef stručnog štaba FK „Inđija“ i dodao da je pred njim veoma ozbiljan i težak posao jer u veoma kratkom periodu treba da se upozna sa ekipom koja se, skoro u potpunosti, promenila i gde su mu poznata svega tri, četiri igrača.\n– Sve dugoročne planove bih ostavio po strani i fokusirao bih se za sada na pet utakmica, koliko ih još ima u ovom jesenjem delu prvenstva. Želim samo da se situacija stabilizuje jer će nam trebati veća kompaktnost ekipe, agresivnost, nove ideje i energija kako bi isplivao kvalitet koji ovi momci poseduju – rekao je Blagojević.\nBlagojeviću će u narednom periodu pomagati Jovan Golić, kao pomoćni trener i Branislav Radaković, trener golmana sa kojim je sarađivao i tokom prethodnogboravka u Inđiji.\n– Postoji mogućnost da u nekom narednom periodu priključimo još nekoga stručnom štabu – istakao je za kraj Srđan Blagojević, novi šef stručnog štaba FK „Inđija“.\nTagovi: Inđija, Srđan Blagojević, zeleno beli


Udruženje za arbitražno pravo | Redigovana arbitražna odluka u predmetu BAC 3/2015\nRedigovana arbitražna odluka u predmetu BAC 3/2015\n09 feb Redigovana arbitražna odluka u predmetu BAC 3/2015\nPosted at 22:29h in by\tarbitrationassociation.org\nVeličina dokumenta 0.00 KB\nRezime arbitražne odluke Beogradskog arbitražnog centra u predmetu broj BAC 3/2015\nStranke su aprila 2015. g. zaključile protokol o priznanju i isplati duga, kojim je utvrđen iznos duga tuženog prema tužiocu po osnovu isporučene robe i ugovoren način isplate duga. Navedenim protokolom, stranke su se sporazumele da tužilac tuženom otpiše deo duga, pod uslovom da tuženi vrši uredno plaćanje ostatka duga u 12 (dvanaest) mesečnih rata. Budući da tuženi nikada nije počeo s otplatom mesečnih rata na dogovoreni način, tužilac je jednostrano raskinuo protokol, a potom se odlučio da pokrene arbitražni postupak radi namirenja svog potraživanja prema tuženom.\nU članu 6, stavu 2 protokola o priznanju i isplati duga, zaključenog između tužioca i tuženog, sadržana je arbitražna klauzula koja glasi:\n„Svi sporovi koji nastanu iz ovog Protokola ili u vezi sa njim konačno se rešavaju arbitražom organizovanom u skladu sa Pravilnikom Beogradskog arbitražnog centra (Beogradska pravila). Spor rešava jedan arbitar. Sedište arbitraže je u Beogradu, Srbija. Jezik arbitražnog postupka je srpski jezik.“\nIII) Tok arbitražnog postupka\nMeđu strankama nije bilo spora oko nadležnosti Beogradskog arbitražnog centra (BAC). Takođe, tuženi se nije protivio tužiočevom predlogu za imenovanje arbitra pojedinca, te je predloženi arbitar imenovan i potvrđen u skladu s Pravilnikom BAC-a. Konačno, među strankama je bilo nesporno da je za njihov ugovorni odnos merodavno pravo Republike Srbije.\nMeđutim, stranke se nisu složile oko činjeničnog stanja i značaja određenih činjenica za njihova međusobna prava i obaveze, te je, na njihov zahtev, održana i usmena rasprava.\nArbitražnom odlukom od 14. jula 2016. g, arbitar pojedinac usvojio je zahtev tužioca i obavezao tuženog da tužiocu isplati pun iznos glavnog duga s pripadajućom kamatom, te da tužiocu naknadi troškove arbitražnog postupka i troškove zastupanja.\nU obrazloženju odluke arbitar pojedinac istakao je, između ostalog, da nema zakonskog ni činjeničnog osnova za tvrdnju tuženog da je zaključenjem protokola o priznanju i isplati duga došlo do novacije obaveza nastalih iz poslovnih odnosa tužioca i tuženog, imajući u vidu da zaključenjem protokola nije došlo do promene predmeta obaveze niti do promene njene kauze.\nTakođe, arbitar pojedinac je na osnovu izvedenih dokaza zaključio da tuženi nikada nije počeo s plaćanjem mesečnih rata na način dogovoren protokolom. Kako tuženi tokom postupka nije dostavio nikakav dokaz da je obavestio tužioca o nizu nepredviđenih okolnosti koje pominje u odgovoru na tužbu, kao ni o svojoj nameri da započne s izmirivanjem duga, arbitar pojedinac smatrao je da se višemesečni rok između opomene koju je tužilac poslao tuženom i raskida protokola može smatrati razumnim rokom u smislu odredaba Zakona o obligacionim odnosima, te je našao da je tužilac imao pravo da raskine protokol i zahteva naknadu štete u punom iznosu ukupnog duga, jer se nisu ispunili uslovi za delimični otpis duga.


„Progres MS-09“ stigao Međunarodnu svemirsku stanicu za rekordno kratko vreme\nKosmički teretnjak „Progres MS-09“ stigao je na Međunarodnu svemirsku stanicu za rekordno kratko vreme, balističari su uspeli da realizuju najkraću šemu zbližavanja i spajanja sa stanicom, saopštio je dopisnik Sputnjika iz moskovskog Centra za kontrolu leta.\nRaketa „Sojuz-2.1a“ sa „Progresom“ krenula je sinoć u 23.51. Devet minuta kasnije je uspešno izveden „MS-09“ na putanji leta ka orbitalnoj stanici. Oko sat i po posle starta stigla je informacija da mu balistički uslovi leta broda omogućavaju da dođe na MKS u rekordno vreme.\n„Progres“ je isporučio na orbitu oko 2,5 tone tereta, uključujući proizvode, lekove, gorivo i naučnu opremu, kao i skafandere nove generacije „Orlan-MKS“ — dva takva skafandera se već koriste na stanici.\nZavršena Ispitivanja prvog serijskog motora RD-108A\nSrbski internet rođen u SFRJ\nIdući u korak sa svetom, bivša Jugoslavija je podsticala računarsko umrežavanje, pa je tako krajem osamdesetih nastala akademska mreža koja će najpre prerasti u nacionalni domen .yu, a potom...\nRusija planira da od 2031. do 2035. godine pošalje na Mesec četiri automatska kosmička broda\nRusija planira da u periodu od 2031. do 2035. godine pošalje na Mesec četiri automatska kosmačka broda, izjavio je za RIA Novosti izvor u raketno-kosmičkoj oblasti.\nRT: „Kosmos nije vaše vlasništvo!“ Peking oštro osudio izveštaj SAD-a o Kini i Rusiji da „miltarizuju“ kosmos


"Njujork tajms" o Trampu: Ima još, mada nije realizovano...\n„Njujork tajms“ o Trampu: Ima još, mada nije realizovano…\nTanjug 2. septembra 2018. 11:23\nNJUJORK – Predsednik SAD Donald Tramp i dalje je tema pisanja „Njujork tajmsa“, koji, posle afere „porno glumice“, piše o planu iz 2016. koji navodno dodatno kompromituje američkog predsednika, iako taj plan, kako sam list navodi, nikada nije realizovan.\nTramp i njegov tadašnji advokat Majkl Koen osmislili su plan da od tabloida „Nešenel inkvajerer“ otkupe sve „prljavštine“ koje su o predsedniku prikupili još od 1980-ih godina, piše list, pozivajući se na Trampove neimenovane saradnike.\nIako taj plan nije nikada realizovan, on ukazuje na to, navodi list, koliko su u Beloj kući bili zainteresovani za sve informacije koje su prikupili kompanija „Amerikan medija“, vlasnik „Inkvajerera“ i njen direktor Dejvid Peker, inače dugogodišnji Trampov prijatelj.\n„Njujork tajms“ piše da nije jasno da li je taj plan privukao pažnju federalnih tužilaca, koji istražuju finansiranje Trampove kampanje, i koji su od advokata Koena uspeli da izvuku pristanak da sarađuje u istrazi o isplati 130. 000 dolara porno glumici Stefani Kliford, poznatijoj kao Stormi Danijels, kao i 150. 000 dolara Plejbojevom modelu Karen Mekdugal.\nTe isplate, po Trampovom nalogu, rekao je Koen, bile su deo napora da se predsednički kandidat zaštiti u vreme kampanje.\nNije poznato koliko materijala o Trampu je još u posedu „Amerikan medija“, niti da li je nešto od toga uništeno, piše „Njujork tajms“ i dodaje da je u protekle dve decenije direktor Peker svojim podređenima naložio da štite Trampa od problematičnih tekstova, čak i tako što će otkupljivati neke priče, ali bez objavljivanja, već samo „za fasciklu“.\nNeki od zaposlenih u „Amerikan medija“ tvrde da ih je Peker, u vreme predizborne kampanje 2016, sprečavao da kopaju po starim fasciklama ili da koriste priče iz perioda pre 1999. godine, kada je on stao na čelo kompanije.\nTo znači da se taj najveći izdavač „tračerske“ štampe u SAD nije bavio kopanjem po Trampovom „prljavom vešu“, iako se smarra da je to „hrana“ za tabloide.\nKako se navodi, Peker je sarađivao u naporima da se otkupi i „sahrani“ priča Mekdugalove. Njoj je za priču o aferi sa Trampom u avgustu 2016. plaćeno 150.000 dolara, uz dogovor da magazini u vlasništvu „Amerikan medija“ promovišu njenu karijeru kao stručnjaka za fitnes. Nijedan magazin nikada nije objavio njenu priču.\nNakon toga, međutim, u Trampovom okruženju pojavila se zabrinutost šta će se desiti ako Peker napusti kompaniju i sve te osetljive tajne se nađu u rukama nekog drugog direktora.\n„Može ga udariti kamion“, primetio je tim povodom Tramp u razgovoru, koji je advokat Koen snimio.\nU istom razgovoru, međutim, sam Koen nagoveštava da se razgovaralo ne samo o aganžmanu sa Mekdugalovom\n„Potrebno je da nam se kompanija otvori za transfer svih tih informacija“, rekao je on.\n„Njujork tajms“ napominje da, na kraju, od svega toga nije ispalo ništa, a Peker je došao u situaciju da brine kako će upravnom odboru objasniti za šta je potrošen novac isplaćen Mekdugalovoj.\nLjudi upoznati sa poslovima „Amerikan medija“ kažu da se arhiva kompanije o Trampu odnosi uglavnom na stare priče „Nešenel inkvajerera“ o njegovim bračnim problemima i parnicama pred sudovima, kao i na izvore tih informacija, zatim, na „dojave“ o navodnim aferama, kao i na sitnice, poput njegovog ponašanja na partijama golfa.\nMnoge od starih priča iz „Nešenel inkvajerera“ nisu nikad bile na internetu, ali bivši zaposleni „Amerikan medija“ koji su želeli da ostanu anonimni, tvrde da bi materijal koji kompanija poseduje o Trampu mogao da „Inkvajerer“ učini dominantnim u izveštavanju o predsednikovoj skandaloznoj prošlosti, piše „Njujork tajms“.


ZAKON O SUDSKIM TAKSAMA: Naplata sudske takse se odlaže, kako bi se strankama ostavila mogućnost da i po pokretanju sudskog postupka još jednom dodatno razmotre mirno rešenje nastalog spora. Ukoliko stranke do zaključenja prvog ročišta za glavnu raspravu reše spor medijacijom, sudskim poravnanjem, priznanjem ili odricanjem od tužbenog zahteva, oslobađaju se od plaćanja svih sudskih taksi\nProtokol o saradnji u primeni medijacije između Višeg i Osnovnog suda u Nišu i Advokatske komore Niš, potpisan je u prisustvu ministarke pravde Nele Kuburović.\nKako je tom prilikom istakla ministarka, veća primena medijacije znači smanjenje broja predmeta u sudovima, smanjenje priliva, te rasterećenje sudova, kako bi se svi resursi usmerili na predmete koji nisu medijabilni.\n"Jedan od strateških ciljeva Ministarstva pravde jeste unapređenje alternativnog načina rešavanja sporova. Da je medijacija značajna, govori i činjenica da je Ministarstvo pravde do sada registrovalo više od 950 posrednika i najveći broj njih upravo dolazi iz redova advokature", rekla je Kuburović.\nOna je istakla da je potpisani protokol treba da unapredi medijaciju u Osnovnom i Višem sudu u Nišu.\nKuburović je pohvalila Osnovni i Viši sud u Nišu koji su prvi proaktivno krenuli u promovisanje medijacije, potpisali protokole i sa komunalnim preduzećima i dali dobar primer ostalim sudovima širom Srbije na koji način medijacija može da se primeni.\n"Ovde smo imali i prvi slučaj rešavanja radnog spora putem medijacije, tako da to pokazuje da medijacija može biti i te kako uspešna, smanjuje sudske troškove, mnogo je jeftinija od sudskog postupka, tako da svi treba da učinimo napore da promovišemo medijaciju i stranke uputimo na posrednike, a da izbegnu podnošenje tužbu sudu", naglasila je ona.\nMinistarka je podsetila da je Ministarstvo pravde decembra 2018. godine formiralo Radnu grupu za izmene i dopune Zakona o posredovanju u rešavanju sporova ("Sl. glasnik RS", br. 55/2014), u cilju pronalaženja odgovarajućih mehanizama kako bi uspostavio efikasan i održiv sistem rešavanja sporova putem medijacije, uz približavanje evropskim i međunarodnim standardima.\nTakođe, Kuburović je dodala da je Zakon o izmenama i dopunama Zakona o sudskim taksama ("Sl. glasnik RS", br. 95/2018) kojim se stranke podstiču da svoje sporove reše mirnim putem, medijacijom ili na drugi sporazuman način stupio na snagu 1. januara 2019. godine, kojim se naplata sudske takse odlaže, kako bi se strankama ostavila mogućnost da i po pokretanju sudskog postupka još jednom dodatno razmotre mirno rešenje nastalog spora. Ukoliko stranke do zaključenja prvog ročišta za glavnu raspravu reše spor medijacijom, sudskim poravnanjem, priznanjem ili odricanjem od tužbenog zahteva, oslobađaju se od plaćanja svih sudskih taksi.


Za Sufinansiranje Aktivnosti Nacionalnih Saveta 61,6 Miliona Dinara\nHome AP Vojvodina Za sufinansiranje aktivnosti nacionalnih saveta 61,6 miliona dinara\nPotpredsednik Pokrajinske vlade, pokrajinski sekretar za obrazovanje, propise, upravu i nacionalne manjine – nacionalne zajednice Žolt Sakalaš danas je svečano uručio predstavnicima nacionalnih saveta nacionalnih manjina ugovore o dodeli finansijskih sredstava. Za realizaciju godišnjih aktivnosti 17 nacionalnih saveta, koji imaju registrovano sedište na teritoriji AP Vojvodine, iz pokrajinskog budzeta izdvojeno je 61,6 miliona dinara.\n„Ukupni iznosi koje dodeljujemo nacionalnim savetima isti su kao i prethodne godine, ali potvrđuju postojanost, tendenciju i, pre svega, opredeljenje Pokrajinske vlade i našeg sekretarijata da se i ubuduće ulaže u rad i razvoj nacionalnih saveta, delom i povećanjem finansijske pomoći”, izjavio je Sakalaš prilikom dodele ugovora.\nDodeljena novčana sredstva namenjena su za sufinansiranje redovne delatnosti i stalnih troškova nacionalnih saveta, a isplaćivaće se kvartalno, u četiri jednaka dela, do kraja 2021. godine.\n„Nažalost, i ove godine, situacija s pandemijom ne jenjava i svi smo mi primorani da svoj rad, aktivnosti i programe prilagodimo tako da pripadnici nacionalnih manjina ne osete otežane uslove rada i da se njihova prava neometano implementiraju u svim oblastima života. Zato, pritisnuti novim otežavajućim okolnostima, očekujem da ćemo zajedničkim snagama, solidarni i jedinstveni, uspešno realizovati sve ovogodišnje ciljeve”, dodao je sekretar.\n61.6 miliona dinara\niz pokrajinskog budzeta izdvojeno je 61\npovećanjem finansijske pomoći”\nZa realizaciju godišnjih aktivnosti 17 nacionalnih saveta\nZa sufinansiranje aktivnosti nacionalnih saveta 61\nPrevious articlePožar na Čukarici odneo jedan mladi život\nNext articleMinistarka Vujović: Usvojen Zakon o klimatskim promenama, odgovorno prema svim našim građanima


Vesti online / Srpski informativni portal / Stranci: Tadić kao premijer ostavlja Nikolića bez vlasti\nStranci: Tadić kao premijer ostavlja Nikolića bez vlasti\nAgencija navodi da će dosadašnji lider Srpske napredne stranke, kako se očekuje, morati Tadiću da poveri mandat za sastav vlade, iako su naprednjaci osvojili više mandata, jer Tadićeva Demokratska stranka ima više saveznika.\nNikolić će, kako se očekuje, morati Tadiću da poveri mandat za sastav vlade, iako su naprednjaci osvojili više mandata, jer Tadićeva stranka ima više saveznika\nAP navodi da je funkcija premijera jača od predsedničke jer je predsednik figura i ne može da donosi zakone ni stvarne političke odluke. Prenoseći Tadićevu izjavu da neće uključiti naprednjake u novu vladu, agencija ocenjuje da se time dodatno smanjuje Nikolićeva uloga u budućoj politici.\nRojters ocenjuje da je Boris Tadić koji je pre nedelju dana poražen na predsedničkim izborima, izašao kao kandidat svoje Demokratske stranke za premijera u obnovljenoj koaliciji levog centra što će mu omogućiti da još četiri godine zadrži uzde vlasti.\nNavodi se da je po Ustavu Srbije premijer moćniji od predsednika, ali da je sa Demokratskom strankom kao dominantnim partnerom Tadić vodio politiku iz predsedništva, pošto je za premijera postavio tehnokratu Mirka Cvetkovića. Preuzimanjem premijerskog položaja Boris Tadić sada može da zadrži uzde vlasti još četiri godine, dodaje Rojters.\n"Kohabitacija loša za Srbiju kao i da Tadić bude premijer"\nRojters navodi i da Zapad nije siguran da li je kod Nikolića promena kursa iz "tvrdog nacionalsite" u "proveropskog konzervativca" istinska i dodaje da će ako SNS ostane u opoziciji njegova mogućnost da utiče na politiku biti ograničena.\nAgencija takođe piše da je izborna pobeda Tomislava Nikolića izazvala nervozu u EU i obezvredila srpski dinar dodajući da će nova vlada morati da deluje brzo kako bi zaustavila pad domaće valute. Za povratak poverenja biće potrebni novi pregovori o stend-baj aranžmanu od milijardu evra sa MMF, koji je zamrznut u januaru zbog\nrastućeg budžetskog deficita i javnog duga.


Rusi tokom samoizolacije više gledaju televiziju - Sputnjik Srbija\n21:31 25 Novembar 2020\nRusi tokom samoizolacije više gledaju televiziju\n21:13 07.04.2020 Preuzmite kraći link\nMoskovljani su počeli da provode četvrtinu više vremena gledajući televiziju u samoizolaciji, u proseku – 254 minuta svakog dana, a slični pokazatelji primećuju se i u drugim velikim gradovima Rusije, saopštila je kompanija za istraživanja „Medijaskop“.\nZbog epidemije virusa korona, predsednik Rusije Vladimir Putin proglasio je april neradnim, a u jednom broju regiona Rusije uveden je režim obavezne samoizolacije.\n„Prve nedelje sveopšte samoizolacije u Moskvi TV publika je porasla za 23 odsto, u velikim gradovima – za 24 odsto. Prošle godine procenat gledalaca u to vreme se smanjio“, navodi se u saopštenju za javnost ove kompanije.\nGrađani stariji od 4 godine gledali su televiziju kod kuće gotovo četvrtinu više vremena nego u prve dve nedelje marta – u proseku 254 minuta svakog dana. U ruskim gradovima sa više od 100 hiljada stanovnika vreme gledanja televizije kod kuće u ovom periodu je, prema preliminarnim podacima „Medijaskopa“, poraslo za 24 odsto, na 277 minuta.\nPles u kuhinji i pesma s balkona: Kako Rusi žive u samoizolaciji /video/\nTakođe je povećano vreme gledanja televizije u svim uzrasnim grupama gledalaca.\n„Televizijska publika povećala se tokom celog dana, ali najviše tokom aktivne obdanice (od 10 do 18 časova), koje Rusi obično provode na poslu ili u školi“, zaključuje se u saopštenju.\nUkupan broj registrovanih slučajeva u Rusiji porastao je na 7.497, ozdravilo je 494 osobe, a 58 je umrlo.\nSamoizolacija u Rusiji dozvoljava odlazak na posao, u kupovinu i šetanje ljubimca\nPutin: Vrhunac epidemije nije prošao, da ne učimo na svojim greškama\nU Rusiji počela klinička ispitivanja tri preparata protiv virusa korona\nkovid 19, televizija, karantin, samoizolacija, Rusija


Karađorđevo - Blic Online\nVulin: Tradicije koje su nas učinile velikim nisu nestale\nNa manifestaciji "Kup Vojske Srbije - Karađorđevo 2018" danas je održan glavni trkački dan kome je prisustvovao ministar odbrane Aleksandar Vulin.\nVulin: Povećanje plate biće najviše za vojnike i podoficire\nMinistar odbrane Aleksandar Vulin danas je saopštio da je povećanje plata nesporno i da veruje da ono ne treba da bude linearno.\nOTKRIVAMO Tajkun drži celo selo u ROPSTVU\nMile Jerković, kontroverzni vojvođanski biznismen, zavrnuo je državu i sitne paore, a rodno selo Karađorđevo zavio u crno.\nVULIN OBEĆAO Lično ću se pozabaviti slučajem majke iz Karađorđeva\nMinistar za rad, zapošljavanje, boračka i socijalna pitanja Aleksandar Vulin izjavio je danas da će se lično pozabaviti slučajem majke iz Karađorđeva, kojoj je smanjen iznos tuđe nege i pomoći za bolesno dete, a kojoj Pokrajinski PIO traži da vrati milion dinara koje je do sada dobila.\nSKANDALOZNO Majci bolesnog deteta dali pomoć, a sada joj traže da vrati MILION DINARA\nSlađani Svilar iz sela Karađorđevo ukinuta je tuđa nega i pomoć za bolesno dete, a Pokrajinski PIO traži joj da vrati milion dinara koje je dobila do sada.\nKnjiga stara 92 godine krije i TITOV POTPIS\nKnjiga utisaka Ergele Karađorđevo otvorena je 1. juna daleke 1924. godine i jedna je od najstarijih, ako ne i najstarija u regionu.\nZaštitniku životinja otrovali koze\nKrstanu Pejiću, predsedniku Društva za zaštitu prirode i životinja u Bačkoj Palanci, uginule su tri koze i jedan jarac, a sumnja se da ih je neko otrovao.\nZNAO JE DA UŽIVA Titova futuristička rezidencija u Karađorđevu\nKarađorđevo se i danas održava kao da će svaki čas stići neko od svetskih lidera, ali malo ko čak i od domaćih političara dođe. Prelepi kompleks krije mnoge tajne, kao i zanimljive prostorija poput "salona za dame" i apartmana opremljenih u stilu sedamdesetih.\nVojska: Karađorđevo je državno vlasništvo\nZemljište Vojnog pogona Karađorđevo je državno vlasništvo dato na korišćenje vojsci, a od oktobra prošle godine traje njegova "uzurpacija", zbog čega je protiv 34 osobe podneta tužba, kazao je danas Agenciji Beta direktor Direkcije za usluge standarda u Ministarstvu odbrane Slobodan Šegrt.\nBez posla 1.000 ljudi\nKarađorđevo -- Većina od 1.000 stanovnika Karađorđeva danas je više gladna nego sita, tvrde u Savetu ove mesne zajednice. Od nekada uglednog vojnog poljoprivrednog dobra ostala je samo ergela. Ogromno imanje sa nekoliko velikih štala, magacina i drugog prostora je devastirano. Stanovnici Karađorđeva kažu da postoje objekti koji su zanimljivi za investitore, ali nema ko da ih proda ili izda u zakup. Svaki ar zemlje je u vojnom vlasništvu, pa ako neko pokuša da na neobrađenoj zemlji poseje povrće, može da ima probleme sa zakonom.\nDodik: Osećam podozrenje prema sastanku u Karađorđevu\nPredsednik Republike Srpske (RS) Milorad Dodik izjavio je da nije pratio nedavni trilateralni sastanak predsednika Srbije, Turske i članova Predsedništva Bosne i Hercegovine (BiH) u Karađorđevu, ali je istakao da prema tom skupu oseća podozrenje.\nIZ BiH: U Karađorđevu se nije smelo govoriti o Islamskoj zajednici\nSARAJEVO - Rijaset Islamske zajednice (IZ) u Bosni i Hercegovini saopštio je danas, povodom medijskih izveštaja prema kojima je na sastanku u Karađorđevu razgovarano o Islamskoj zajednici i izboru poglavara, da je "pitanje izbora reisa isključivo interno pitanje Islamske zajednice i muslimana koje se vrši u skladu sa propisanim procedurama".\nKARAĐORĐEVO - Cilj dolaska predsednika Turske Abdulaha Gula u Karađorđevo je posredovanje u rešavanju problema Sandžaku, saznaje “Blic” od izvora dobro upućenog u odnose tri države. Zauzvrat, kaže naš sagovornik, Turska je spremna da da velike ekonomske benefite Srbiji.\nDodik: U Karađorđevu se nije desilo ništa spektakularno\nMRKONJIĆ GRAD - Predsednik Republike Srpske Milorad Dodik ocenio je da se danas u Karađorđevu nije desilo ništa više od protokolarnog sastanka i da on time nije posebno impresioniran.\nStrani mediji o sastanku u Karađorđevu\nKARAĐORĐEVO - Lideri Srbije, Bosne i Hercegovine i Turske razmotrili su danas saradnju na Balkanu, javljaju stane agencije povodom sastanaka u Karađorđevu na kome je postignut dogovor da se tri države u budućnosti iskreno pomažu u procesu evrointegracija, ali bez mešanja u unutrašnje stvari suseda.\nU Karađordjevu o Sandžaku: S dezintegracijama je gotovo\nLideri Srbije, Turske i Bosne i Hercegovine upozorili su danas povodom pitanja autonomije Sandžaka da je na proces dezintegracija na Balkanu stavljena tačka, a srpski predsednik Boris Tadić podsetio na činjenicu da predstavnici svih registrovanih bošnjačkih stranaka prvi put u novijoj istoriji Srbije imaju svoje predstavnike u Vladi Srbije.\nTadić: Srbija nikad neće podržati referendum o podeli BiH\nPredsednik Srbije Boris Tadić izjavio je danas da Srbija nikada neće podržati referendum koji bi vodio podeli Bosne i Hercegovine i na bilo koji način doveo u pitanje integritet te zemlje.\nKomšić: Jeremić prešao sve granice dobrog ukusa\nTrilateralni sastanak država BiH, Srbije i Turske u Karađorđevu prilika je da se otvoreno porazgovara o brojnim pitanjima, izjavio je član Predsedništva BiH Željko Komšić. Komšić je istakao da "ima puno nezgodnih pitanja koja će biti otvorena", pre svega pitanje postupaka nekih srpskih zvaničnika.\nGul: Sutrašnji samit će doprineti rešavanju problema\nANKARA - Predsednik Turske Abdulah Gul izjavio je večeras, uoči sutrašnjeg sastanka u Karaođevu, da će samit Srbije, Bosne i Hercegovine i Turske doprineti rešavanju problema u regionu.